Ekibiina kirabudde ku njala kakutiya\nNewankubadde ng'abalimi abasinga tutya omusana naye nakizuula nti wano we wali omukisa okulima n'ofunamu.\nMu budde buno nnina ennyaanya ezitandika okwengera nazisimba buli muntu agamba nti hhenda kufiirwa olw'okuba enkuba yali eweddeyo naye nga nkimanyi nti ndi mu kibalo era kati bookisi egula wakati wa 370,000/- ne 450,000/-.\nBwe nnoga bokisi ssatu mba nnina 1,000,000/- ate nga bansaze ku nnimiro ekintu ky'otasobola kufuna mu biseera by'enkuba.\nNg'oggyeko ezitandika okwengera era nnina n'ennimiro endala bbiri ze nsimbye mu kasana.\nKye nakola nayiwa bbeedi ne nzizimbako ekiyumba ekitakkiriza musana kutuuka ku ndokwa zange olwo ne nfukirira emisana n'olweggulo okutuusa bwe zaakula ne nzisimba.\nOkukuza ennyaanya mu musana Okusobola okukuza ennyaanya zino endokwa nzisimba lwaggulo ng'enjuba egudde.\nNg'ennimiro yonna ewedde okusimba era nga n'okubikka kuwedde buli ku makya nze n'abantu bange tukeera okufukirira ennimiro ate n'olweggulo bwe tutyo.\nEbirime ng'ennyaanya bw'ozirima ku musana we zituukira oba weeramula ng'abasuubuzi bakunoonya bunoonya era bakusanga ku musiri olwo ne weeramula.\nEnnyaanya ku musana teyetaaga ddagala era okufuuyira kuba kutono ate n'ekigimusa sikyamaanyi nga by'okozesa ku nkuba kubanga ku nkuba buli lw'etonnya olina okufuuyira eddagala ly'ebiwuka ate n'endwadde endala ziba nnyingi.\nZimba ekiyumba w'onoosimba nnasale. Olina okubeera n'ekifo w'oyinza okutereka amazzi agawera okumpi n'ennimiro, wano osobola okusima ekinnya oba n'okozesa amapipa agawerako.\nOlina okutegeka by'onoobikkisa ng'essanja lye lisinga okukola obulungi naye bw'oba tolirina ofuna essubi nalyo likola.\nOmusumba Augustine Yiga Mbizzaayo ayanjuddwa mu nkukutu


Bukedde Online - Abasajja banoonya abakazi abaalwa ewa Ssenga\nAbakazi abanoonya abasajja abamanyi omweso...\nOmukazi alina obwoya ku mubiri muka mu kaboozi...\nAbasajja banoonya abakazi abalwa ewa ssenga era nga balimu kasukaali.\nObulamu bugamba ki? Bwandibadde bulungi naye bulina ekibubulako Kiki ekikutawaanya? Nnoonya mwagalwa Mpozzi ggwe ani? Nze Francis Isiko Obeera wa? Mulago Ozaalibwa wa? Nzaalibwa Palisa ,ndi Mugwere Olinayo ku baana? Nazaalako naye maama waabwe yafiira mu kabenje k'omuliro. Oyagala mukyala alina bisaanyizo ki? Nneetaaga omukyala Omusoga, Omugisu, oba Omunnankole, okuva ku myaka 30 ne 55, atya Katonda, akola nga mugumiikiriza. Bakufunye batya? Bakube ku 0703804676.\nNze David Matovu 26. mbeera Bulenga. Nneetaaga mukyala atalina bulwadde bwonna, alina empisa, ow’emyaka 19- 30 omwetegefu okukola obufumbo nga ssi muyaaye ate nga teyeddira Ngabi, alina ku sente. Kuba 0700907297 oba 0752873780.\nNze Yassin 32, mbeera Zzana, ntunda byamasannyalaze e Nakasero. neddira Ngabi era nazaalako. Nneetaaga omukyala omwetegefu okukola obufumbo, ali wakati w’emyaka 22-25, alina empisa nga yasomako ate ng’alabika bulungi kuba nange bwendi. Kuba 0756926550.\nNze William 36, nnoonya omuwala ow’emyaka 21-30, akuze mu birowoozo, alinawo ate ng’atya Katonda ng’ali siriyaasi. Kuba 0751436538.\nNze jovan. nnoonya omuwala ow’okuwasa nga mwesimbu. ayagala kuba ku 0705511994.\nNze Akim Lubega 28, mbeera Wankulukuku. ndi makanika, nnina omwana omu naye sibeera naye era nasomako. Nneetaaga mukyala mwesimbu, alina empisa ow’emyaka 27-35, omwetegefu okukola obufumbo n’okwekebeza omusaayi. Kuba 075649533.\nNnoonya omuwala nga munene ate nga mumpi. kuba 0758237461.


Bukedde Online - Muyambe abaami bammwe okwekulaakulanya\nMuyambe abaami bammwe okwekulaakulanya\nNTUUSA okusiima kwange okuviira ddala wansi w‛omutima gwange eri mmwe bawala bange abakutte obulungi omumuli gw‛obufumb o. Omulamwa gwe muliko mutuufu nnyo kubanga y‛ensibuko y‛essanyu mu nsi yonna.\nWabula ku mulundi guno ndaba nga waliwo ensonga gye mutakutte bulungi. Eno yeekuusa ku nkulaakulana mu maka gammwe.\nTemukoze kimala kuyamba basajja kweggya mu bwavu era eno y‛ensonga lwaki waleti zaabwe si nsanyufu ng‛enjogera y‛ennaku zino bw‛eri.\nAbasajja abafumbo abakuba empale ebiraka n‛okwambala empale ezibabiridde mmwe bakyala baabwe muvunaanyizibwa kinene. Okusooka mubasimbamu oluseke oluwanvu ne balemwa okufi ssaawo akasente ke batereka mu nsawo.\nEbizibu byammwe tebiggwa era mwezira kulaba musajja ng‛afunyeewo ku ssente olwo ne mutandika okwekabya n‛okusinda ebizibu. Bangi ku mmwe mu kifo ky‛okuzimba batabani bange ate mubazimbulula.\nMwagala nnyo okutambulira mu bulamu bw‛okweglaga olwo ensi ebalabe nga bwe mwatuuka okusinga okutegekera obulamu obw‛enkya.\nBw‛oba oyagala okwogerwako ng‛omukazi eyanaaba olweza olwanoga, olina okutuukiriza obuvunaanyizibwa bwo naddala obw‛okukwata obulungi ssente z‛omusajja wamu n‛okumuluηηamya.\nEby‛okumusimbamu oluseke n‛obutamuwabula ku nsaasaanya ya ssente bijja kukufuula omukazi ayagerwako ng‛atalina mukisa mu maka.\nBangi ku mmwe mulemedde mu mizigo lwa kweggyako buvunaanyizibwa ku nsonga eno. Mufeeyo okumanya ssente omusajja z‛afuna musobole okuzitemaatema obulungi. Kino kiyinza obutaba kyangu naddala ku basajja abamu naye singa omusajja omukwata bulungi mu mukwano osobola okumuggyamu omwasi.\nEri omusajja akola omusaala, osobola okumuyamba okutereka ku ssente zino buli mwezi. Mugguleewo akawunti muterekeko ssente okumala akabanga ze muyinza okukozesa okwekulaakulanya.\nAte oyo ayingiza buli lunaku, era mukole enteekateeka z‛okutereka. Ebyo eby‛okulowooleza mu kulya buli ssente munno gy‛afuna, okugula olugoye olupya buli mwezi n‛okwejalabya bijja kubasembya.\nMu ngeri endala mweggyeemu omuze gw‛okukuula abasajja n‛okubanyaga.Abasajja bangi bali ku bunkenkene lwa bakazi baabwe kubabbako byabwe.Waleti muzikwatamu, mubakolako enjawulo sso nga n‛ebyetaago byammwe mubiyitiriza.\nBino byonna tebiyinza kubasobozesa kugenda mu maaso okuggyako okubakuumira mu mbeera y‛obwavu ebbanga lyonna.\nMuyambe n‛abasajja okuba abatetenkanya mu nsi. Mubazuukuse okugenda okukola mu budde okusinga okubabikka n‛oluusi obutabaganya kukola. Akuume.\nNnyina wa Salah amulabudde okugwa abakyala mu bifuba\nEngeri Bobi Wine gye yatadde abadigize ku bunkenke mu kivvulu kya Maddoxx


Kati tukuba bbulooka okwebeezaawo\nAmazzi nga gajjudde ku Lufuka ku Life Church oluvannyuma lw'enkuba okutonnya.kati tuli bakugu mu mulimu gwaffe. Buli bbulooka eyidde tugitunda 180 nga bwe tukuba bbulooka okugezza 15,000 ne tuzitunda ssente ezivaamu tusooka ne tutoolako kapito ow'okugula enku n'ebintu ebiala ebikozesebwa ng'okwongera ku butiba n'ebirala.\nEzisigaddewo tuzigabana kyenkanyi buli mukyala asobola okufuna 400,000/- oba 500,000/- okusinziira ku ssente ezibaawo nga kino tukikola oluvannyuma lw'omwezi. Tusobodde okukwata ku bakyala bannaffe ne tubayigiriza era n'abalala tubaaniriza. Mu kibiina kyaffe tulinamu abawala abato okuva ku myaka 20 ssaako abakazi abakulu naye ffenna tussa kimu. Mu kirombe gye tukubira bbulooka tupangisaayo nga buli mwezi tusasula 60,000/-\n. EMITENDERA GYE TUYITAM U OKUKUBA BBULOOKA\nEttaka erikuba bbulooka tulitema ne tulibikka okumala wiiki nnamba ne tulyoka tutandikaokufulumya bbulooka. Bbulooka ng'emaze okukubwa omusana bwe gubeera omungi enkeera tuzisitula ne tuzibikka ebisubi zireme kwatika, naye okw'enkuba kiyinza okutwala ennaku esatu nga tetunnazibikka.\nAbantu bataano nga kye bakola bakyagala mu wiiki bbiri oba ssatu baba bakubye bbulooka 10,000. Mu wiiki eyookuna mubeera musobola okupanga tanuulu ne mugookya. Bwe mukumamu omuliro ku ssaawa 12 akawungeezi, enkeera ku ssaawa mukaaga ez'emisana zibeera ziyidde, awo oziwaamu ennatu ssatu okuwola nga mujjula.\nAMAT EEKA Amateeka agafuga ekibiina kyaffe mulimu:\n1 Okwewala olugambo n'okugeya.\n2 Teri kunywa mwenge mu ssaawa ya kukola.\n3 Okumala ennaku ssatu nga tokola ate nga toli mulwadde obonerezebwa.\n4 Tulina akakiiko akagula ebikozesebwa okwokya bbulooka\n5 Tulina akakiiko akatunda bulooka nga ziwedde okwokya.\n6 Tulina akakiiko akalabirira enkola y'emirimu ku buli mmemba.\n7 Tulina n'olukiiko olutufuga ffenna.\n1 Enku ziri ku buseere nga mmotoka ya ELF ennene tugigula 800,000/- kyokka oluusi ne zitamala.\n2 Mu biseera by'enkuba tuyisibwa bubi kuba bbulooka ziba tezisobola kukala mu budde, ezimu zoonooneka ne tujulira kuddamu kukuba ndala. 3 Waliwo bbulooka lwe zitusiriirako ne tufiirwa.\n4 Ssente si za buli lunaku, waliwo lw'obeera n'ekyetaago naye nga mulina kulinda kutunda bbulooka.\nAKATAL E Akatale ka bbulooka tukalina era bakasitoma bangi nga be basinze n'okutwagazisa omulimu guno kuba tanuulu ng'eyidde temalaawo wiiki nga tebannazigula.


Bukedde Online - Nyambala ebigya mukolo gwe ηηendako\nAdded 29th February 2020\nDAPHINE Kateregga 25, ow’e Kitende akola gwa kuyooyoota nsusu kw’agatta n’okufumba emmere. Y’omu ku bawala b’omu Kampala abafaayo okwerabirira mu mbeera zonna. Agamba nti okwekuumira ku mulembe bye bimu ku bintu by’atasobola kwerabira era ng’omuwala yenna alabika obulungi. Agattako nti bw’aba agenda ku mukolo kiyitirira kubanga afuba okulaba ng’ayambala ekiteeteeyi ekigya mu mukolo gw’agendako, kuno kw’agatta engatto n’ensawo byonna nga bya mukolo.\nMeekaapu gwe yeekuba ng'agenda ku mukolo naye amufaako nnyo okukakasa nti ddala yeekubye asaanidde era agendera ku mukolo ogwo gwe baba bamuyiseeko.\nAgamba nti woduloopu ye agizza buggya buli kiseera okukakasa nti ddala buli w'afulumira ennyumba ng'aliko omukolo gw'agendako ddala abeera ayambadde mu ngeri entuufu egendera ku mukolo ogwo.\nYayogedde ne LAWRENCE MUKASA n'amulaga engeri gye yeekuumira ku mulembe mwaka ku mwaka.\nNnasalawo okwesiiga ebizigo bya Nevia ow'abasajja ku lususu. Kuno ngattako kawoyiro ka 55+.\nOmuwala yenna ayagala okubeera n'olususu olunyirira si kirungi kumala geesiiga buli kizigo ky'osanze. Kirungi ne weesiiga ebizigo ebikuleka mu langiyo obutabuzaabuza ndabika yo.\nEkirala abawala abamu bafaayo okunyiriza ffeesi zokka olwo ebitundu by'omubiri ebirala okuli emikono n'amagulu ne batafaayo kubikolako. Kino kikyamu, kyandibadde kirungi bw'ofuna ebizigo ebinyiriza ffeesi, ofune ne by'okozesa ku mubiri gwonna.\nNze ebizigo bye nneesiiga binkolako omubiri gwonna ne gubeera nga gufaanagana.\nKatonda bw'abeera yakugonnomolako ffi ga ng'eyange olina okugikozesa n'okuba abalabi kuba ffi ga etegeeza ekintu kyonna ky'olina ku mubiri gwo.\nBwe kaba kabina fuba okulaba nti engoye z'oyambala zikaggyayo bulungi kuba akabina kyekimu ku ky'obugagga abawala kye basinga okulwanyisa era ng'omuwala alina ffiga ng'eriko n'akabina akalabika kyandibadde kirungi n'oyambala engoye eziwumba omubiri gwo nga gulabika nti guli wamu olwo abalabi ne banuuka ensingo.\nOmuntu ng'alina kaffi ga n'ekitumbwe kati nga nze buli lugoye lw'oyambala lukunyumira. Lwakuba waliwo engoye eziboola endabika y'omuntu.\nOkugeza bw'oba muddugavu nnyo tekyandibade kirungi n'oyambala ngoye nga zikuzikiza ne bw'oba ne kaffi ga akalungi era obula. Nze ndi muwala mweru ky'ova olaba buli langi ennyumira lwakuba nsinga kwagala ezo ezaaka nga emmyuufu, enjeru, bbulu ne kyenvu.\nZino bw'ozambala naddala ng'olinayo omukolo ate oyitirira kubanga toyinza kuzikira mu ngeri yonna. Wabula oteekwa okwambalirako ebinaayongera okuluggyayo obulungi, omuli; ensawo, engatto ne kalonda omulala.\nMpozzi n'ekirala, nfaayo okwambala olugoye olutuukana n'ekifo oba omukolo gwe ηηendako. Nsinga kwambala ngoye empya era ezisinga nzigula mu bantu abamanyi okwambala mu Kampala.\nOmuwala yenna atambula n'omulembe ateekeddwa okukulembeza okwambala, ne bw'abeera mubi mu ndabika n'ayambala olugoye oluli ku mulembe obubi tebulabika.\nEkisinga okutwala ssente zange kwambala era engoye ezisinga nzigula wakati wa 100,000/- ne 200,000/- okusinziira ku lugoye n'ekifo we nguze era nga nfuba okulaba nga ngula olugoye nga luli ku mutindo gwa nsi yonna.\nBuli lw'oyambala abantu ne batuuka okukwogerako nti obanyumidde engatto zirina kya maanyi kye zongera ku muntu ayambadde n'anyuma.\nNnyambala engatto nga nsinziira ku mikolo gye ηηendako ng'embaga, okwanjula oba nga ηηendako awutu. Ntera okwambala engatto z'akakondo akawanvu kubanga zimpa entambula n'okuggyayo ffi ga yange olwo abalabi ne banuuka ensingo.\nNettanira nnyo n'engatto ekika kya ‘sneakers kuba zinnyanguyira naddala nga ndi ku bwangu, oba nga ηηendako ku bbiici kuba bumpa emirembe nga ne bwensalawo okutambulamuko sikaluubirirwa.\nEngatto nzigula okuva ku 60,000/- okudda waggulu.\nSitayiro z'enviiri ezisinga zinyumira kuba omutwe gwange gwakula bulungi naye nga nsinga kwettanira nnyo wiivu za ‘human' empanvu nga zigwa ku mugongo. Zino bwe nzisiba zindabisa nga ndi wanjawulo naddala nga za mayengo nga ziri mu langi ng'eya zzaabu, maluuni n'endala.\nOluusi nsiba n'omusono gwa ‘braids' kubanga nazo zinnyumira. Bwemba nsiba enviiri nfaayo nnyo ku bye nnyambala era nfuba okusiba ezitaboola misono gya ngoye.\nNtera okusibira ku Mali Beauty World e Salaama era nga zimmalako 250,000/-.\nSiri mukwasi a nsawo nnene okuggyako obutono obuyitibwa ‘Clutches' mpozzi ne ‘Cross bags'. Mbugula 100,000/- n'okwambuka.\nPoliisi ekubye omusuubuzi essasi n'afa


Bukedde Online - Emyaka 6 egya Katikkiro Charles Peter Mayiga\nAbalina ebitone mukozese omukisa gwe mufuna okwezimba nga temunnava ku maapu\nNnaabagereka akaabizza abakungubazi ng'ayo...\nBonna be ntambudde nabo, ate n'abantu ne Buganda, ne Bannayuganda bonna, mbeebaza olw'obuwagizi bwe bampadde mu bbanga lino, nga bwe nnabubasaba mu kwogera kwange okwasooka eri Olukiiko lwa Buganda.\nKino kyakolebwa olw'okwagala okukomya obwannakyewa, nga Nnyinimu atandikira ku baminisita.\nTwebaza bonna abawaddeyo obudde bwabwe, amagezi n'ebikola okuzzaawo ekitiibwa kya Buganda.\nMu myaka omukaaga egyakayita tuliko bye tugezezzaako okukola, omuli okuzzaawo Amasiro g'e Kasubi. Muzibu-Azaala-Mpanga tannaggwa naye omulimu gutambula.\nEkirungi, bbugwe okwetoloola ettaka ly'Amasiro erya yiika 64 twamumala kwossa amayumba g'abazaana n'abasiige; amasannyalaze g'enjuba n'ebirala.\nMasengere, eyali egaηηalamye mu bwenyi bwa Bulange okumala emyaka 40, nayo twagimala; twatandika ne BBS Terefayina (nga twanukula omulanga gw'Abaganda abaayaayaaniranga ttivvi).\nWaliwo n'amakampuni amalala agaatandikibwa nga Namulondo Investments (erabirira ebizimbe); Majestic Brands (ekolagana ne bannamikago abakozesa erinnya lyaffe okutunda eby'amaguzi byabwe); era ne tubaako ne kkampuni ezaaliwo naye nga zaali zaggwamu amaanyi, ze twazza obuggya, nga BICUL (mwetuyita okufuna bamusigansimbi) ne BUCADEF (ekola ku byobulimi n'enkulaakulana mu byalo). Essuubiryo Zambogo SACCO nayo yatongozebwa nga twagala abavubuka bayige okufi ssa, okutereka n'okusiga.\nEmikago egiwerako nagyo gitondeddwawo ekivuddemu okuzza essimu yaffe eya K2 Telecom ku mpewo; okusogola bbiya wa Engule; n'amazzi agayitibwa Olwendo.\nTusobodde n'okufuna obuvujjirizi obw'amaanyi obw'omupiira gw'Amazasa (ogw'akamalirizo e Namboole 2018 gwalabwa abaasukka mu 50,000), ate n'emisinde mubunabyalo egy'amazaalibwa ga Bbaffe (egy'omwaka guno gyasomboola abantu abakyasinze obungi mu Uganda).\nEmisinde gitegekebwa olw'okuwagira emiramwa egifa ku byobulamu. Emyaka esatu egyasooka Kabaka yawaayo ensimbi kumpi obukadde 200 mu kulwanyisa obulwadde bw'ekikulukuto; ate we tutuukidde wano kumpi obukadde 550 ziweereddwayo okulwanyisa obulwadde bwa nnalubiri (sickle cell).\nMu bbanga lino Obwakabaka butegese ensiisira z'ebyobulamu nga tulwanyisa obulwadde bwa mukenenya, anti era Omuteregga yalondebwa ab'ekibiina ky'amawanga amagatte (UNAIDS) ng'emunnyenye y'okulwanyisa mukenenya mu Afrika.\nEmyaka omukaaga era gibaddemu kaweefube ow'amaanyi ow'okulwanyisa obwavu.\nEnteekateeka eyo tekoma ku mmwanyi zokka, ezingiramu n'okulima amatooke, muwogo, lumonde wamu n'okulunda. Ekimu ku bibala bya Emmwanyi Terimba kwe kwagazisa abavubuka okulima n'okulunda.\nOmuntu bw'ambuuza emyaka omukaaga bwe gibadde, mwanukula nti gibaddemu ebintu nkumuliitu. Kyokka nze ngirabye ng'egibaddemu okuzuukusa, naddala abavubuka, okwetaba mu lugendo lwe tuliko olw'okuzza Buganda ku ntikko.\nUganda eri mu kusoomozebwa olw'embeera ey'okusika omugwa ku ludda lw'ebyobufuzi, wamu n'okulinnyirira eddembe ly'obuntu n'ettemu.\nNga bulijjo, nkubiriza enjuyi zonna ez'ebyobufuzi okuwuliziganya, okuteeseganya n'okussiηηanamu ekitiibwa, nga ziruηηamizibwa abantu ebeesigika, tusobole okufuna ebiseera eby'omu maaso ebirimu eddembe n'enkulaakulana.\nEnsonga ezikwata ku bukulembeze zisaana okusoosowazibwa; ate ku ludda lwaffe, tukyasibidde ku nfuga ey'okugabana obuyinza eya federo. Ensonga enkulu ennyo etuukiddwako mu myaka gyange omukaaga nga Katikkiro bye bikujjuko bya Jubireewo, nga tusanyuka olw'emyaka 25 nga Kabaka Mutebi II atudde ku Namulondo.\nWetutuukidde wano, tubadde twakayita mu nkuuka ssatu: amatikkira ga 1993; embaga ya Kabaka eya 1999; ate ne Jubireewo ya 2018. Nafuna omukisa okwenyigira mu nteekateeka z'emikolo ebiri egyasooka; kyokka ate kibadde kya nkizo gy'endi okuba nti nze nnateekatee Jubireewo, nga Katikkiro.\nAbalisoma ebyafaayo baliraba ebimu ku bino ebyakolebwa olwa Jubireewo: okumaliriza okuddaabiriza Twekobe n'okugissaamu ebibajje oluvannyuma lw'emyaka 23 nga amagye gaamuse Olubiri; okuddaabiriza/okuzzaawo Butikkio n'okugiyingira oluvannyuma lw'emyaka 52 nga tewali Katikkiro agikozesezza; omujaguza yennyini okutongoza ekijjukizo eky'ennyumba Kabaka Mulondo esangibwa ku Buganda Royal Institute; wamu n'okussaawo ebibumbe by'ebika ku luguudo Kabakanjagala.\nEkirala ekirijjukirwa, ng'ojjeeko ebbiina ly'abantu eryeyiwa ku mikolo, bwe bugenyi bwa Asantehene Osei Otumfuo Tutu II okuva e Ghana eyajja okujagulizaako Kabaka waffe.\nOkuba nti bino byonna twabituukako mu bbanga nga ntambuza omwaka gwange ogw'omukaaga ogw'obuweereza nga Katikkiro kimbugaanya essanyu.\nObuwanguzi obutonotono mbulombozze olw'okwagala okulaga nti bwe tutambulira awamu tusobola okutuuka ku binene, nga tulondoola ekiruubirirwa ekikulu eky'okuzza Buganda ku ntikko. Nneebaza bonna be tukoze nabo, baminisita, abamasaza, abakungu n'abaweereza b'Obwakabaka.\nNneebaza bakatikkiro abankulemberamu ne baminisita n'abaami abaawummula abaatukolera ebingi ennyo.\nKati baminisita batono n'emirimu balina mingi, naye mbalinamu obwesige n'essuubi ddene. Sisobola kulombojja buwagizi bwe nzize nfuna mu myaka omukaaga egyakayita.\nAbakulembeze b'eddiini zonna bannyaniriza bulijjo; bannabyabufuzi, ababaka b'amawanga, ebibiina by'obwannakyewa, bonna tukolaganye bulungi era nsiima. Leero sirina kye nnyinza kwogera ku bantu ba bulijjo: okuba nti nkyayanirizibwa n'ebbugumu kumpi buli we ntuuka kabonero ka bwesigwa.\nBwentyo nno nga ntandika omwaka gwange omulala nga nkutte Ddamula mbasuubiza obuweereza obw'obwesimbu n'amazima, eri Kabaka wange n'Eggwanga lyange.\nEyavudde e Masaka abayaaye bamubbyeeko ensawo ne bamuleka ng'anyiga biwundu!\nNjagala amanyi omukwano ng'abeera Bulaaya\n'Bannayuganda munyiikire okugaba omusaayi'\nEbisale by'eddwaaliro lwe bifuuka kagumba weegoge!\nAbasuubuzi balaajana:'Abagagga b'omu Kampala bayitirizza okutunyunyunta!\nLwaki abembuto abagenda ku kiso beeyongedde mu malwaliro?


EKITONGOLE kya UNEB kisindise abaserikale n’abalondoola ebigezo by’omwaka guno 1,650 okwetooloola eggwanga lyonna okukakasa nga tewali n’omu yeenyigira mu kubba bigezo ebyatandise eggulo ku Lwokutaano.\nDan Nokrach Odongo, omuwandiisi wa UNEB agamba nti baakwataganye ne poliisi n’ebawa abaserikale abagenda okubeera mu yunifoomu ne leeya okulondoola ebifo byonna omukolerwa ebigezo obutabeerawo bubbi bwonna.\n“Tulabula abazadde, abayizi, abakulu b’amasomero n’abasomesa obuteetantala kubba bigezo kuba tulina abaserikale abamala okuketta n’okukwata omuntu yenna aneenyigira mu kubba ebigezo. Nga bulijjo omuntu yenna anaakwatibwa mu kubba ebigezo tujja kumusazaamu”, Odongo bw’agamba.\nEbigezo bya O-Level (S4), byatandise ku Lwokutaano nga October, 13 n’okubuulirira abayizi ku masomero gonna olwo ku Mmande nga October, 16 batandike okutuuka nga November, 20.\nDan Odongo akulira UNEB\n“Abakulu b’amasomero temulina kulekera basomesa mulimu gwa kubuulirira bayizi kuba babeetaaga. Mu ngeri y’emu n’abazadde abasobola mwandibadde mwenyigira mu kubuulirira abayizi bammwe kuba waliwo ensobi ze bakola olw’obutababuulirira bulungi”, Odongo bw’agamba.\nAbayizi 326,149 be bagenda okukola ebigezi bya UCE, nga ku bano 165,397 balenzi ate 160,752 bawala. Abayizi 151,894 bava mu masomero ga gavumenti (USE) ate 174,255 bavudde mu masomero ga bwannannyini. Bonna bavudde mu masomero 3,568 ate ng’abayizi ku mitendera gyonna okuli P7, S4 ne S6 bali 1,073,715 omwaka guno.\nACP Godfrey Maate akola n’ekitongole kya UNEB agamba nti, poliisi ekwatagana bulungi n’ekitongole ky’ebigezo era nga bagenda kukuuma ebigezo okuviira ddala ku kitebe kya UNEB okutuuka mu bifo we bikolerwa n’okuzza empapula z’abayizi ze bawandiiseeko.\n“Tugenda kukakasa nga tewabeera kubba kwa bigezo kwonna era tulabula abazadde, abasomesa n’abayizi okwewala abafere abagenda okutandika okubategeeza nga bwe balina empapula z’ebigezo ate nga balimba ekigenda okubafiiriza”, ACP Maate bw’agamba.\nEra agumizza amasomero mu masoso g’omu byalo omuli n’ebizinga nti, bagenda kuwaayo ebikozesebwa bya poliisi omuli mmotoka, pikipiki n’ennyonyi (namunkanga) za poliisi okuyamba mu kutambuza empapula z’ebigezo okubituusa mu bifo ebiyinza okukaluba okutuukamu.\nOdongo atangaazizza ku bibadde bitambuzibwa nti UNEB yakyuusa obubonero kw’egabira makisi ng’okugaba D1 omuyizi alina kufuna 90 ku 100 ate afunye wansi wa 50 ku 100 abeera agudde n’agamba nti UNEB egenda kusigala ng’ekozesa enkola enkadde gy’ebadde egoberera.


Bukedde Online - Putin agezesezza mizayiro amawanga 4 ne gatya\nMufuti Mubajje asiimye omulimu ogukolebwa Bannaluweero ogw'okugatta...\nEmboosera y'omuwala ebulidde mu kifuba kya 'Fresh Kid'\nEMMEERI enwanyi n’ebyokulwanyisa eby’amaanyi Pulezidenti Vladimir Putin by’akuluumuludde wakati mu bunkenke obuliwo wakati wa Russia ne Bungereza n'amawanga ga Bulaaya amalala bitiisizza amawanga ga Bulaaya okuli Sweden, Poland ne Latvia ne zeekubira enduulu mu mukago gwa NATO.\nEmu ku mmeeri ya Russia ng'ekanyuga emizinga.\nEkisinze okutiisa Poland, Sweden ne Latvia ze bbomu, emizinga ne mizayiro za Russia ebyesooleza mu bwengula bw’oguyanja Baltic Sea okumpi n’ensalo z’amawanga gaabwe nga Russia egezesa 'layivu’ ebyokulwanyisa byayo Pulezidenti Putin yayungudde emmeeri enwanyi mukaaga ez’omutawaana, ezimu kw’ezo Russia z’esinga okwesiga ne zigenda mu guyanja gwa Basltic Sea ne zitandika okwegezaamu.\nKu mmeeri z’ayungudde, Putin agasseeko n’abajaasi abatendeke 75,000 okwetaba mu kwegezaamu kuno okwatandise ku Lwomukaagai nga waakayita ennaku mbale nga Pulezidenti Donald Trump owa Amerika abakulembeze owa, Latvia, Estonia ne Lithuania n’abakakasa nti, Russia terina ky’eyinza kubakola nga Amerika w’eri.\nOkwegezaamu kuno Russia ekitadde wakati wa Sweden, Poland ne Latvia kyokka nga kuli kumpi nnyo n’ekibuga kya Sweden ekya Karlskrona. Sweden ye yasoose okwekubira enduulu mu mukago gwa NATO ng’esaba Amerika, Bungereza, Yitale, Bufaransa n’amawanga amalala abanene okugamba ku Russia.\nPutin okutandika okugezesa ebyokulwanyisa bye kwongedde obunkenke mu Bulaaya olw’obutakkaanya Russia bw’erina ne Bungereza oluvannyuma lwa munnansi wa Russia Sergei Viktorovich Skripal 66 ne muwala we ow’emyaka 33 okubeegezaamu ne babawa obutwa ku ttaka lya Bungereza.\nEntabwe yava ku Katikkiro wa Bungereza May Theresa okulumiriza Putin nti yayungulidde Skripal ne muwala we abatemu abaabadde baagala okubattisa obutwa mu ngeri y'emu nga bwe bazze batemula buli muntu asoowagana ne Putin.\nSkripal yali mbega ow’ekitongole kya Russia ekikessi ekya KGB kyokka ng’abegera ne Bungereza era Theresa alumiriza nti Putin ye yatuma abaali bagezaako okumumiza omusu.\nAwo Katikkiro Theresa we yasinziira n’assa ku nninga Putin nti ateekwa okumubuulira abaali basse omusajja era ekyaddiridde ne Bungereza okugoba abakungu ba Russia ne Russia n’egoba abakungu ba Bungereza olwo n’amawanga ag’omu Bulaaya ne Amerika ne gagoba abakungu ba Russia abateeberezebwa okubeera ba mbega.\nRussia okugezesa ebyokulwanyisa byayo kiddiridde Putin okuyungula emmeeri enwanyi okwetoloola agayanja aganene mu Bulaaya okuli Mediterranean, Black Sea, Baltic sea mu ngeri ey’okulaga eryaanyi amawanga ag’omukago gwa NATO ageegasse ku Bungereza eri ku mbiranye ne Russia mu kiseera kino.\nOmukungu wa minisitule ya Russia ey’ebyokwerinda, Nikolai Patrushev yategeezezza nti, okwegezaamu kuno kwakumala ennaku nnya nga kulimu emmeeri 11 okuli enwanyi ne lubbira nga zaseeyeyezza okuva ku mwalo ogwa Kaliningrad wakati Lithuania ne Poland ne zigumba mu kifo ekiyitibwa Baltiysk, Nikolai Patrushev yategeezezza nti ekigendererwa ekikulu eky’okwegezaamu kuno y’engeri Russia gy’esobola okukuuma ensalo n’obwengula bwayo singa olutalo lubalukawo wakati waayo ne Bungereza.\nMufuti Mubajje asiimye omulimu...\nEyeekakasa obubi ajje mu Kyepukulu...\nEntebe teweekayo, ne Godfrey Baguma (alina engule ya Ssebabi okuva mu 2013) akangazza n'ayita oyo yenna alowooza...\nEmboosera y'omuwala ebulidde mu...\nKIRI ku likodi omuyimbi Chris Evans afi ira ku byana bimyuula. Bannamasaka olwategedde nti omuziki agenda kugukubira...\nAbekkobe batutte Kabaka mu Kkooti...\nABAZZUKULU mu kika ky’Ekkobe abatanywa guteese batutte Kabaka wa Buganda mu kkooti nga bamulanga kye baayise okudibaga...


Poliisi ezzeemu n'ekwata eyali omubalirizi...\nENSONGA yeekuusa ku nnyonyoogeze. Era nga kino kye kimu ku bikulu ebireetera abasajja okumatira nga bali mu kaboozi. Banoonya nnyo ekibawa ennyonyoogeze okusobola okumatira. Kubanga buli lw’afuna kino aba ng’afunye amuweeweese; yenna ebinywa ne bita n’aweweera.\nJjukira oluusi okufuna akaboozi aba ayise mu kwereega ng’omukazi akyeremye. Naye bw’asanga ebbakuli enfunda, kiba nga ekimunaazizzaako ebizibu byonna by’ayiseemu.\nKuno kwe bagatta n’okwagala okufuna ebbugumu. Kale bino byonna babifuna ng’ebbakuli y’omukazi nfunda ng’ebamiima nga bali mu kigwo. Era bwe babisanga kye bayita obuwoomi.\nKati omukazi ky’ava alina okufi irawo okulaba nga akuuma ebbakuli ye nga nfunda. Kubanga gy’ekomye okuba enfunda, gyejja okukomya okumiima enkasi y’omwagalwa we, afune obuwoomi n’amaanyi ag’ekigwo bombi basobole okutuuka ku ntikko. Omusajja amatidde mu mbeera eno, azzaako ebintu bingi omuli n’okusumulula waleti.\nKati nno omukazi ky’ava alina okufi irawo okulaba nga akola kyonna ekisoboka nga okukyalira ensiko, n’okunaaba emiddo egifunza wamberi we agende okujjula oluwombo lwe nga lunyuvu. Naye bw’ateefaako, ebbakuli efuuka empompogoma. Nga kino kitegeeza nti omusajja tajja kufuna ebyo bye twogeddeko.\nAbakazi bangi abawoza omusajja yajja lumu n’atadda, eno y’etera okuba ensonga emu ku ezo eyinza okuba nga yaleese embeteza. Ate omusajja bw’asanga ebbakuli engazi, ekimujjira mu bwongo kye ky’okuba nti oluwombo lw’omukazi ono balutaagudde nnyo emirundi mingi.\nManya ebifo ebisumulula munno n’engeri gy’okubikwatamu


Bukedde Online - Amagye lwe gassa ku Mubarak akazito n'alekulira\nOmuliro oguvudde ku masannyalaze gusaanyizzaawo...\nPressure esse abafamire babiri omulundi gumu...\nOmugenzi Hosni Mubarak\nEmboozi enyumiziddwa nga bwe yafulumizibwa mu 2011\nAkazito amagye ke gatadde ku Mubarak kaddiridde okwogera kwe, okwatutte eddakiika 18 ku lutimbe lwa ttivvi y'eggwanga kwe yabadde asuubirwa okusinziira okulangirira nga bw'alekulidde kyokka n'atakikola; ekyayongedde okusiikuula abeekalakaasi abayingidde olunaku olwa 19 nga bagumbye ku kibangirizi kyâ€™e Tahrir mu kibuga Cairo abaabadde basuubirwa okweyongera oluvannyuma lw'okusaala Juma.\nWadde Mubarak yagambye nti obuyinza obusinga abukwasizza omumyuka we Omar Suleiman, era nti mwetegefu okukola ku biruma bannansi omuli ebbula ly'emirimu, enguzi n'effugabbi, abeekalakaasi tebaamatidde era bakira baggyamu engatto ne bazitunuza mu ntimbe za ttivvi ng'akabonero akalaga nti bamukyaye ekisusse kuba kino kikolwa kivvola mu Bawalabu.\nAmerika nayo yeefuulidde Mubarak gw'erudde ng'ekolagana naye era Pulezidenti Barack Obama amulagidde aweeyo obuyinza amangu ddala. Kyokka Mubarak yategeezezza nti si mwetegefu kuva mu ntebe mu kiseera kino era n'asaba bamugumiikirize amaleko ekisanja kye mu September w'omwaka guno nti asobole n'okutegeka okulonda. Kyokka yagambye nti obuyinza yabulekedde mumyuka we Suleiman Omar.\nOmuduumizi w'amagye ga Misiri Maj. Gen. Roweny yeeyambisizza omukisa gwa bannansi abanyiivu n'abasuubiza nti: Mubeere bagumu, ekiseera kitono okuva kati, ebizibu byammwe byonna bigenda kukolwako.\nYasuubizza nti amagye gagenda kukola kw'ebyo ebiruma abantu awatali kubatulugunya era amangu ago bannamagye ne beetabika mu bantu baabulijjo ne bayisiza wamu ebivvulu era ne gabagamba nti ku mbeera eriwo tebeetaaga kulumba maka ga Pulezidenti agali mu mayiro 11 okuva mu kifo bannansi we bakung'aanidde.\nEbigambo bya Maj. Gen. Roweny biddiridde olukiiko amagye ge lwatuuzizza kyokka Mubarak yabadde ayagala okulwetabamu ne balumugobamu. Kino kyakakasizza nga bwe waliwo olukwe olulukibwa amagye gavuunike gavumenti geddize obuyinza.\nKyokka abatunuulizi abamu bagamba nti kisoboka okuba nga Mubarak naye ayagala amagye gamuwambe mu kifo ky'okulekulira n'alekawo omuwaatwa oguyinza okweyambisibwa bannalukalala ab'ekibiina kya Moslem Brotherhood okulya entebe ne batandika okumukijjanya, okuwamba ebintu bye n'okumuggulako emisango nâ€™aggalirwa.


Bukedde Online - Ebireetera omusajja okufunyisa omukazi olubuto n’amusuulawo\nEbireetera omusajja okufunyisa omukazi olubuto n’amusuulawo\nOkufumbirwa atali Muganda tekikuwa bbeetu...\nMUKWANO njagala onzaalireyo omwana akufaanana.., “ Ebyo bye bimu ku bigambo abasajja bye bakozesa nga basaba abawala n’abakazi be baganzizza okwongera okubawangula emitima.\nEra abakazi n’abawala bangi abagudde mu katego kano, kuba bw’awulira nga munne amwegayirira okumuzaalirayo, olwo nga naye essira alissa ku kufuna lubuto.\nEby’embi abasajja abamu wadde bino babyogera naye baba tebabitegeeza, era omuwala olufuna olubuto ate ng’atandika kumuwoleza nga bw’atali mwetegefu kuzaala.\nJane Namakula ow’e Mukono embeera eno yagituukamu, era okuva olwo yeevuma obulimba bw’abasajja.\n“ Gaayi yankwana ng’ansuubizza okumpasa, kubanga teyalina mukazi mu kiseera ekyo.\nTwatandika bulungi era nga buli lwe tubeera ffembi abeera ayogera ku biseera byaffe eby’omu maaso. Mu kiseera ekyo nnali nsoma ku yunivasite mu mwaka ogwokubiri.\nLumu nagenda okulaba nga sigenze mu nsonga ne mmanya nti ndabika nfunye olubuto.\nWadde nnali nkyali mu bazadde saakitya nnyo kubanga munnange yali aludde ng’agamba nti engeri yokka gye nsobola okumukakasa nti mmwagala kwe kumuzaalira.\nWabula kyambukako, bwe namutegeeza nga bwendi olubuto ate ne yeecanga. Yasooka kuηηamba nduggyemu ne ηηaana.\nYatandika mpola okunneesalako nga bwe mukubira takwata, eyannoonyanga nga takyajja.\nEnsonga naziyitiramu bazadde bange, wadde baayisibwa bubi naye bakkiriza okundabirira okutuusa bwe nnazaala.\nOkuva olwo ggaayi namwesonyiwa ne nsalawo okubeera n’omwana wange.” Ng’oggyeeko abawala abalimbibwalimbibwa abasajja, naye ate eriyo n’abawala oba abakazi abasalawo okufuna embuto mu basajja basobole okubefunza.\nBano baba bakimanyi nti omusajja bw’anaamanya nti ali lubuto lwe, kijja kuba kizibu okumukyawa. Waliwo abamu kino abakifunyeemu era ne bafuna obufumbo, naye ate abamu bibasala.\nBW’OZAALIRA OMUSAJJA NG’OMWEFUNZA?\nAbakyala bangi bakitwala nti bw’ozaalira omusajja abeera afuuse wuwo. Era bangi bw’afuna omusajja ng’alinawo ku ssente, ekiddako kuba kunoonya lubuto atere azaale.\nAbamu batuuka n’okukiyita ekyapa, wabula ate oluusi gye biggweera ng’omusajja amuleseewo olwo n’afuuka ‘single mother’.\nEdith Mukisa omukugu mu kubudaabuda abaagalana n’abafumbo agamba nti endowoooza eno abakyala gye balina nkyamu nnyo kuba omusajja okwegatta naawe tekitegeeza nti ggwe gw’ayagala okuwasa.\nMukisa agamba nti okuzaala edda kyalinga kitwalibwa ng’ekikulu era ng’omukyala atwala obudde okwetegereza gw’agenda okuzaalira nga n’abasajja tebamala gafunyisa bakyala mbuto be batali beetegefu kuwasa era abasajja baamanyanga nti omukyala gw’azaddemu abaana alina kumuwasa.\nNaye abasajja ennaku zino okuzaala mu mukyala bakitwala nga kya bulijjo era tekitegeeza nti afuuse mukaziwe kuba kati abasinga yeegatta n’omukazi si lwakuba nti amwagala wabula lwa kinyumu oba nnyonta ya kaboozi ate ng’abamu omukazi abeera akimanyi bulungi nti omusajja oyo tamwagala.\nWabula omukazi ye olw’okwagala okusikiriza omusajja amwagale oba ayongere okumufunza asalawo kuzaala mwana kitali kituufu kuba okwagala tekuva ku mwana omuntu asobola okukwagala bw’omu ne bw’oba tomuzaalidde.\nNoolwekyo abakyala balina okukimanya nti okwefunza oba okwagalwa omusajja tekuba kumuzaalira mwana wabula omuntu aba akwagala nga ggwe nga ne bw’omuzaalira omwana ng’omutima gwe teguli ku ggwe tayinza kukwagala okuggyako okweteeka mu maziga n’okukufuula eggaali ekozeeko ng’amaze okukuzaalamu n’akusuulawo.\nMu mbeera eno ebintu bingi ebivaako abasajja okudduka ku bakyala nga bafunye embuto oba okubasuulawo ne bwe baba bazadde.\n1 Aba takwagala. Abakazi balina okukiyiga nti si buli musajja gwe weeyambulira oba akweyambulira ne mwegatta naye aba akwagala, abamu baba baagala kitundu ku ggwe era bw’amala okukifuna kiba kiwedde noolwekyo olw’okuba ggwe takwagala ne bw’omuzaalira omwana aba tajja kumwagala wabula alina kukuddukako.\n2 Abakyala eky’okufuna embuto nga temusoose kuteesa na musajja kibanyiiza. Omusajja ayinza okuba nga kituufu alina essuubi ly’okukuwasa, kyokka ng’akyalina bye yeekenneenya, wabula bw’alaba ng’opapa okufuna olubuto kuba abamu batuuka n’okulimba abasajja nti bali ku famire pulaaningi ekireetera omusajja okufunamu okutya ng’alowooza nti olina ebirala bye weenoonyeza.\n3 Empisa. Abakazi abamu balina obuzibu nti balaga empisa ennungi mu ntandikwa kyokka bwe bamala okufuna embuto ne bazaala nga balowooza nti kiwedde, olwo nga batandika okuyisa abasajja obubi ne beerabira nti omusajja okulekera omukyala omwana n’amusulawo takirinaako buzibu.\n4 Kiraasi omuwala gye yeetwaliramu ng’omusajja akyamukwana nayo nsonga nkulu. Abawala abamu mu biseera bye babeera mu kwekwana n’abasajja babalaga nnyo nti kiraasi zaabwe za waggulu oba obulamu bwabwe bwa bbeeyi, kati omusajja olumu bwe yeepimamu ng’alaba oli wa bbeeyi ayiiya ngeri ya kukwesalako nga ne bw’akufunyisa olubuto oba ozadde omutima gusigala gumugamba nti tasobola kukubeezaawo okuggyako okukuddukako ne musigaza mwana.\n5 Abasajja batya obuvunaanyizibwa. Abasajja abamu batya obuvunaanyizibwa bw’okulabirira amaka wadde ng’abeera akwetaaga n’omwana nga yandyetaaze okumuzaala, naye olw’okutya obuvunaanyizibwa waakiri afuna akasonga ke yeekwasa n’akusuulawo kyokka nga ggwe mukaziwattu okutuuka okumuzaalira wali obaza kumwefunza.\n6 Abasajja abeetegefu okutandika obufumbo ennaku zino batono. Abasajja abamu baba baagala abaana era nga balina obusobozi obubalabirira naye nga si beetegefu kuyingirira bufumbo olw’ensonga ez’enjawulo. Abamu mu maka mwe yakulira nga yalaba nnyina ayisa bubi kitaawe oba olw’ebigambo by’abuwulirako nga ggwe ne bw’omuzaalira osobole okumwefunza oba akuwase, weesanga akusuddewo.\n7 Obuwangwa. Abasajja abamu bafunyisa abakyala embuto nga tebasoose kubanoonyerezaako kimala kyokka bwe bamala okugeraageranya enjawukana zaabwe mu mawanga nga bakizuula nti tebajja kusobola kubeera bombi, ekivaamu kumuleka, olwo omuwala n’afuuka ‘single mother’, olumu nga n’emikisa gye agyonoonye.\n8 Enjawukana mu ddiini. Eddiini oba enzikiriza y’omuntu kintu kikulu eri oyo gw’agenda okufumbirwa oba okuwasa. Ky’ova olaba omusajja ne bw’omuzaalira omwana akwagale oba omwefunze naye ng’alaba temukwatagana mu nzikiriza kisobola okuvaako obuzibu ne mwawukana n’afuna omulala bwe bafaananya enzikiriza.\n9 Okuzaala abaana ebweru kyafuuka kya bulijjo. Wadde abakyala kibalemye okutegeera naye balina okukimanya nti kati abasajja okuzaala abaana mu bakazi be batagenda kuwasa tebakyakitya era kyangu nnyo omusajja okulimba omukazi n’amuzaalamu ng’omukazi alowooza nti agenda kumwefunza naye n’amulekawo kuba gye bali era ku bamu tekikyali kivve.\n10 Embuto ezimu zijja lwa nsobi. Abakazi abamu embuto bazifuna lwa nsobi okugeza omukyala nga yamulimba nti akozesa famire pulaaningi olw’okuba ye omukyala awulira ayagala okuzaala okwefunza omusajja kumbe ng’omusajja agenda kumukyawa olw’omukozesa ensobi.\n11Abamu babeera balina abaana. Abasajja abamu afuna omukyala kyokka nga ye alinayo omwana ekizibu kye si kya mwana naye olw’okuba abakyala bamanyi okunyweza omukyala kumuzaalira ng’asalawo kufuna lubuto , oluusi ekinyiiza omusajja n’amulekawo.\nSsenga Edith Mukisa agamba nti wadde omusajja asobola okuzaala omwana mu nsobi naye ssinga omuwala amanya nti omusajja yeecanga asobola okusala amagezi okumuzza awatali kumutwala ku poliisi ng’abawala bwe batera okukola era ebimu ku bye bayinza okukola bye bino wammanga;\nOmukyala beera mukazi mulungi. Abasajja bakyuka singa omukyala naye asalawo n’afuuka omukyala omulungi n’akola ebintu ebiraga omusajja nti ng’oggyeeko ekyokumuzaalira bingi by’aba asubwa ssinga akusuulawo.\n Omusajja bw’akulaga nti eby’okukuwasa si by’aliko, tomulemerako nnyo. Tomanya ayinza okuba ng’alina ebizibu by’akuwonyezza. Oluusi okwesiba ku muntu atakuliiko kikufi iriza emikisa gy’abasajja abalala abandikututte.\n Omwana wo tomulaga bukyayi olw’okuba temwakwatagana na kitaawe. Mulage omukwano era akule ng’amanyi nti omwagala. Era agamba nti omusajja alimu empeke alina okufaayo bw’amanya nti teyeetegese kuzzaala mwana waakiri yandibadde akozesa enkola za famire pulaaningi n’ateesiga mukyala nti yekka y’alina okukozesa empeke oba empiso ebiziyiza okuzaala.


Koppa Katonda ng’Oyoleka Okwagala, Ekisa, n’Amagezi | Ogw’Okusoma\nBISOME MU Albanian American Sign Language Amharic Argentinean Sign Language Armenian Aymara Azerbaijani Azerbaijani (Cyrillic) Batak (Toba) Bengali Bicol Bislama Brazilian Sign Language Bulgarian Catalan Cebuano Chichewa Chilean Sign Language Chinese (Simplified) Chinese (Traditional) Chitonga Chitonga (Malawi) Chitumbuka Chiyao Chokwe Chuvash Cibemba Cinyanja Colombian Sign Language Croatian Czech Danish Drehu Dutch Efik English Estonian Fijian Finnish French Georgian German Greek Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Icelandic Igbo Iloko Indonesian Isoko Italian Italian Sign Language Japanese Japanese Sign Language Kannada Karen (S'gaw) Kazakh Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Krio Latvian Lithuanian Lucholi Luganda Lunda Lunyankore Luo Luswayiri Luswayiri (Congo) Luvale Luwalabu Macedonian Malagasy Malay Malayalam Mambwe-Lungu Marathi Mauritian Creole Maya Mexican Sign Language Mixe Mongolian Moore Ndebele (Zimbabwe) Nepali Norwegian Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Punjabi Quechua (Bolivia) Quichua (Imbabura) Romanian Russian Sango Serbian Serbian (Roman) Seychelles Creole Shona Sidama Silozi Sinhala Slovak Slovenian Spanish Sranantongo Swedish Tagalog Tajiki Tamil Tatar Telugu Thai Tigrinya Tiv Tshiluba Turkish Turkmen Turkmen (Cyrillic) Tuvaluan Tzotzil Ukrainian Urdu Uzbek Vietnamese Wallisian Waray-Waray Wayuunaiki Wolaita Yoruba Zande Zapotec (Isthmus)\n“Mukoppe Katonda ng’abaana abaagalwa.”—BEF. 5:1.\nYesu yayoleka atya engeri za Yakuwa?\nTuyinza tutya okwoleka engeri za Katonda, gamba ng’okwagala?\nLwaki tulina okufuba okufuga ebirowoozo byaffe?\n1. Busobozi ki bwe tulina obusobola okutuyamba okwoleka engeri za Katonda?\nYAKUWA yatutonda nga tulina obusobozi obw’okweteeka mu mbeera z’abalala. Mu ngeri emu oba endala, tulina obusobozi obw’okutegeera n’embeera ze tutayitangamu. (Soma Abeefeso 5:1, 2.) Tuyinza tutya okukozesa obulungi obusobozi obwo Katonda bwe yatuwa? Era tuyinza tutya okwewala okukozesa obubi obusobozi obwo?\n2. Yakuwa awulira atya bw’alaba nga tubonaabona?\n2 Tuli basanyufu okuba nti Katonda asuubizza okuwa abaafukibwako amafuta obulamu obutasobola kuzikirizibwa mu ggulu ate ‘ab’endiga endala’ obulamu obutaggwaawo ku nsi. (Yok. 10:16; 17:3; 1 Kol. 15:53) Kya lwatu nti abo abanaafuna obulamu obutasobola kuzikirizibwa mu ggulu n’abo abanaafuna obulamu obutaggwaawo ku nsi tebajja kuddamu kufuna bizibu ebiriwo mu nsi leero. Yakuwa amanyi obulumi bwe tulimu, nga bwe yali amanyi obulumi Abaisiraeri bwe baalimu nga bali mu buddu e Misiri. Bayibuli egamba nti Abaisiraeri bwe baali babonaabona, Yakuwa yalumwanga. (Is. 63:9) Nga wayise emyaka mingi, Abayudaaya baali beeraliikirivu olw’okuba abalabe baali baziyiza omulimu gw’okuddamu okuzimba yeekaalu, naye Katonda n’abagamba nti: “Buli abakwatako mmwe aba akutte ku mmunye y’eriiso lyange.” (Zek. 2:8, NW ) Nga maama bw’afaayo ennyo ku mwana we omuwere, ne Yakuwa afaayo nnyo ku bantu be era eyagala nnyo okubayamba. (Is. 49:15) Mu butuufu, Yakuwa yeeteeka mu mbeera z’abalala, era naffe atuwadde obusobozi obwo.—Zab. 103:13, 14.\nENGERI YESU GYE YAYOLEKAMU OKWAGALA KWA KATONDA\n3. Kiki ekiraga nti Yesu yakwatirwanga abalala ekisa?\n3 Yesu yategeeranga obulumi abalala bwe baabanga bayitamu, nga mw’otwalidde n’abo abaali mu mbeera gy’atabeerangamuko. Ng’ekyokulabirako, Yesu yali akimanyi nti abantu aba bulijjo baali batya abakulembeze b’eddiini, abaabalimbalimbanga era abaabakakaatikangako olukunkumuli lw’amateeka. (Mat. 23:4; Mak. 7:1-5; Yok. 7:13) Wadde nga Yesu yali tatya bakulembeze b’eddiini abo era nga tebasobola kumulimba, yali ategeera bulungi embeera abantu aba bulijjo gye baalimu. Bayibuli egamba nti Yesu “bwe yalaba ekibiina ky’abantu n’abasaasira kubanga baali babonaabona era nga basaasaanye ng’endiga ezitalina musumba.” (Mat. 9:36) Okufaananako Kitaawe, Yesu yayagalanga nnyo abantu era yabakwatirwanga ekisa.—Zab. 103:8.\n4. Okulaba engeri abantu gye baali babonaabonamu, kyakwata kitya ku Yesu?\n4 Yesu bwe yalabanga abantu ababonaabona, yakwatibwangako nnyo n’abalaga okwagala. Bwe kityo, Yesu yayoleka okwagala kwa Kitaawe mu ngeri etuukiridde. Lumu Yesu n’abatume be bwe baali bamaze ekiseera kiwanvu nga babuulira, baasalawo okugenda mu kifo eteri bantu bawummuleko. Naye Yesu bwe yalaba ekibiina ky’abantu nga bamulindiridde, yabakwatirwa ekisa n’atandika “okubayigiriza ebintu bingi.”—Mak. 6:30, 31, 34.\nENGERI GYE TUYINZA OKWOLEKA OKWAGALA NGA YAKUWA\n5, 6. Bwe tuba ab’okwoleka okwagala ng’okwa Katonda, tulina kukola ki? Waayo ekyokulabirako. (Laba ekifaananyi ku lupapula 24.)\n5 Tusobola okwoleka okwagala ng’okwa Katonda mu ngeri gye tuyisaamu abalala. Ng’ekyokulabirako: Kuba akafaananyi ng’omuvubuka gwe tujja okuyita Alan alowooza ku w’oluganda nnamukadde akaluubirirwa okusoma olw’okuba amaaso ge tegakyalaba bulungi. Era ow’oluganda oyo tekimwanguyira kutambula ng’abuulira nnyumba ku nnyumba. Alan ajjukira ebigambo bya Yesu bino: “Nga bwe mwagala abalala okubakolanga, nammwe mubakolenga bwe mutyo.” (Luk. 6:31) Mu kiseera ekyo, Alan yeebuuza nti, ‘Kiki kye nnandyagadde abalala okunkolera?’ Yeddamu nti, ‘Nnandyagadde abalala bazannye nange omupiira!’ Naye Alan akiraba nti ow’oluganda oyo nnamukadde takyasobola kuzannya mupiira? Akiraba nti ebigambo bya Yesu ebyo bitegeeza nti, ‘Tukolere abalala ekyo kye twandyagadde batukolere singa tubadde mu mbeera ng’eyo gye balimu.’\n6 Alan si nnamukadde, naye alina obusobozi okutegeera embeera gy’atabeerangamuko. Yeetegereza ow’oluganda nnamukadde era bw’aba ayogera naye amuwuliriza bulungi. Mpolampola, Alan ategeera embeera nnamukadde oyo gy’ayitamu. Alan bwe yeeteeka mu mbeera nnamukadde oyo gy’alimu, kimwanguyira okulaba ky’ayinza okukola okumuyamba. Naffe tusobola okukola kye kimu. Bwe tuba ab’okwoleka okwagala ng’okwa Katonda, tulina okweteeka mu bigere bya bakkiriza bannaffe.—1 Kol. 12:26.\nKoppa Yakuwa ng’oyoleka okwagala (Laba akatundu 7)\n7. Kiki ekiyinza okutuyamba okutegeera embeera abalala gye bayitamu?\n7 Emirundi mingi tekiba kyangu kutegeera bulungi bulumi abalala bwe bayitamu. Abantu bangi boolekagana n’ebizibu bye tutafunangako. Abamu balwadde, bakosefukosefu, oba bakaddiye. Abalala bennyamivu, beeraliikirivu nnyo, oba balina ennaku ku mutima olw’ebintu ebibi ebyabatuukako emabega. Ate abalala babeera mu maka agatali bumu mu kukkiriza oba omuli omuzadde omu. Abantu baba n’ebizibu bya njawulo ate ng’emirundi mingi ebizibu ebyo tuba tetubifunangako. Tuyinza tutya okwoleka okwagala ng’okwa Katonda mu mbeera ng’eyo? Nga tufuba okuwuliriza obulungi abalala tusobole okutegeera embeera yaabwe. Ekyo kisobola okutuyamba okwoleka okwagala ng’okwa Yakuwa nga tubawa obuyambi obwetaagisa. Wadde ng’obwetaavu bw’abantu bwa njawulo, tusobola okubazzaamu amaanyi mu by’omwoyo n’okubayamba mu ngeri endala.—Soma Abaruumi 12:15; 1 Peetero 3:8.\nYOLEKA EKISA NGA YAKUWA\n8. Kiki ekyayamba Yesu okwoleka ekisa?\n8 Omwana wa Katonda yagamba nti: “Oyo Ali Waggulu Ennyo . . . wa kisa eri abateebaza n’ababi.” (Luk. 6:35) Mu butuufu, Yesu yayoleka ekisa nga Katonda. Kiki ekyamuyamba okwoleka ekisa? Yalowoozanga ku ngeri ebyo bye yabanga agenda okwogera oba okukola gye byandikutte ku balala. Ng’ekyokulabirako, omukazi omu eyali amanyiddwa okuba omukozi w’ebibi yamutuukirira n’atandika okukaaba ng’amaziga ge bwe gatonnya ku bigere bya Yesu. Yesu yakiraba nti omukazi oyo yali yeenenyezza era yalowooza ne ku ngeri omukazi oyo gye yandiwuliddemu singa yasalawo okumugoba. Bwe kityo Yesu yamusiima era n’amugamba nti ebibi bye byali bisonyiyiddwa. Omufalisaayo bwe yanenya Yesu olw’ekyo kye yali akoze, naye Yesu yamuddamu mu ngeri ey’ekisa.—Luk. 7:36-48.\n9. Kiki ekisobola okutuyamba okwoleka ekisa nga Katonda? Waayo ekyokulabirako.\n9 Tuyinza tutya okwoleka ekisa nga Katonda? Omutume Pawulo yagamba nti: “Omuddu wa Mukama tekimwetaagisa kuyomba, wabula alina okuba omukkakkamu eri bonna.” (2 Tim. 2:24) Omuntu omukkakkamu aba mwegendereza ne mu mbeera enzibu ne yeewala okulumya abalala. Lowooza ku ngeri gye tuyinza okwoleka ekisa mu mbeera zino: Ku mulimu, nga mukama waffe takola bulungi mirimu gye. Tuneeyisa tutya? Mu kibiina, ow’oluganda amaze emyezi egiwerako nga tajja mu nkuŋŋaana alabikako mu nkuŋŋaana. Kiki kye tunaamugamba? Nga tubuulira, omuntu atugamba nti, “Nnina eby’okukola bingi, sirina budde kwogera nammwe kati.” Tunaategeera embeera ye? Mu maka, munnaffe mu bufumbo agamba nti, “Lwaki tewambuulidde nga bukyali kye wateeseteese okukola leero?” Tunaamuddamu mu ngeri ey’ekisa? Bwe tweteeka mu bigere by’abalala era ne tulowooza ne ku ngeri ebigambo byaffe oba ebikolwa byaffe gye binaakwata ku balala, kiyinza okutuyamba okwoleka ekisa nga Yakuwa.—Soma Engero 15:28.\nKOPPA KATONDA MU KWOLEKA AMAGEZI\n10, 11. Tuyinza tutya okukoppa Katonda mu kwoleka amagezi? Waayo ekyokulabirako.\n10 Yakuwa alina amagezi mangi nnyo era asobola okusalawo okumanya ebintu ebinaabaawo mu biseera eby’omu maaso. Wadde nga tetusobola kumanya binaabaawo mu biseera eby’omu maaso, naffe tusobola okwoleka amagezi. Mu ngeri ki? Bwe tuba tetunnasalawo kukola kintu kyonna, kikulu okulowooza ku ebyo ebiyinza okuvaamu. Tetusaanidde kuba nga Baisiraeri abataalowooza ku ebyo ebyandivudde mu kujeemera Katonda. Wadde nga Katonda yali abakoledde ebirungi bingi, Musa yali akimanyi nti bandibadde bakola ebibi mu maaso ga Yakuwa. Musa yagamba nti: “Isirayiri ggwanga eritalina magezi, era mu bo temuli kutegeera. Kale singa baalina amagezi! Kino bandibadde bakifumiitirizaako. Bandibadde balowooza ku ebyo ebyandivuddemu.”—Ma. 31:29, 30; 32:28, 29, NW.\n11 Bwe tuba ab’okukoppa Katonda mu kwoleka amagezi, tusaanidde okufumiitiriza ku ebyo ebiyinza okuva mu bikolwa byaffe. Ng’ekyokulabirako, bw’oba olina omuntu gw’oyogerezeganya naye, kikulu okukijjukira nti enneewulira ey’amaanyi gy’oba nayo eri omuntu oyo eyinza okukifuula ekizibu gy’oli okwefuga ne kibaviirako okwenyigira mu bikolwa eby’obugwenyufu. N’olwekyo, weewale okulowooza oba okukola ekintu kyonna ekiyinza okwonoona enkolagana yo ne Yakuwa! Mu kifo ky’ekyo, fuba okukolera ku bigambo bino ebyaluŋŋamizibwa: “Omuntu omuteegevu alaba akabi ne yeekweka: naye abatalina magezi bayita buyisi ne bafiirwa.”—Nge. 22:3.\nWEEWALE OKUFUMIITIRIZA KU BINTU EBIBI\n12. Okufumiitiriza kuyinza kutya okuba okw’obulabe gye tuli?\n12 Omuntu ow’amagezi aba akimanyi nti okufumiitiriza kulinga omuliro. Bwe tukozesa obulungi omuliro, gusobola okutuyamba, gamba nga tufumba emmere. Kyokka singa tugukozesa bubi, gusobola okuba ogw’obulabe, ne gwokya ennyumba yaffe oboolyawo naffe ne gutwokeramu. Mu ngeri y’emu, okufumiitiriza kuba kwa muganyulo singa kutuyamba okukoppa Yakuwa. Kyokka okufumiitiriza kuyinza okuba okw’obulabe singa kutuleetera okukulaakulanya okwegomba okubi. Ng’ekyokulabirako, bwe tufumiitiriza ku bikolwa eby’obugwenyufu era ne tukuba akafaananyi nga tubyenyigiramu, tujja kutandika okubyagala oboolyawo tutuuke n’okubikola. Mu butuufu, okufumiitiriza ku bintu ebibi kisobola okutuviirako okufiirwa enkolagana yaffe ne Yakuwa!—Soma Yakobo 1:14, 15.\n13. Kiki Kaawa ky’ayinza okuba nga yafumiitirizaako?\n13 Lowooza ku ekyo ekyaleetera omukazi eyasooka, Kaawa, okwegomba okulya ku muti “ogw’okumanya obulungi n’obubi.” (Lub. 2:16, 17) Omusota gwamugamba nti: “Okufa temulifa. Kubanga Katonda amanyi nti olunaku lwe muligulyako mmwe, amaaso gammwe lwe galizibuka, nammwe muliba nga Katonda okumanyanga obulungi n’obubi.” Kaawa “yalaba ng’omuti mulungi okulya, era nga gusanyusa amaaso.” Biki ebyavaamu? “[Yanoga] ku bibala byagwo n’alya, n’awa era ne ku musajja we naye n’alya.” (Lub. 3:1-6) Kaawa ayinza okuba nga yafumiitiriza ku ngeri obulamu bwe gye bwandibaddemu nga ye yeesalirawo ekirungi n’ekibi, ekyo ne kimuleetera okujeemera Yakuwa. Nga yakozesa bubi nnyo obusobozi bwe obw’okufumiitiriza! Okuyitira mu mwami we Adamu, “ekibi kyayingira mu nsi, okufa ne kuyitira mu kibi.”—Bar. 5:12.\n14. Kulabula ki Bayibuli kw’ewa okusobola okutuyamba okwewala ebikolwa eby’obugwenyufu?\n14 Kya lwatu nti ekibi Kaawa kye yakola kyali tekizingiramu bikolwa bya bugwenyufu. Wadde kiri kityo, Yesu yakubiriza abagoberezi be okwewala okudda awo okukuba akafaananyi nga beenyigira mu bikolwa eby’obugwenyufu. Yagamba nti: “Buli atunuulira omukazi n’amwegomba aba amaze okumwendako mu mutima gwe.” (Mat. 5:28) Era ne Pawulo yagamba nti: “Temweteekerateekera kukola omubiri bye gwegomba.”—Bar. 13:14.\n15. Bya bugagga ki bye tusaanidde okweterekera, era lwaki?\n15 Ate era Bayibuli etukubiriza okufumiitiriza ku ngeri gye tuyinza okuweerezaamu Katonda mu kifo ky’okudda awo okulowooza ku ngeri gye tuyinza okugaggawalamu. Mu butuufu, ebintu omugagga by’aba nabyo biba nga ‘bbugwe omuwanvu mu kulowooza kwe ye.’ (Nge. 18:11) Yesu yagera olugero olulaga akabi akayinza okuvaamu singa omuntu ‘yeeterekera eby’obugagga naye nga si mugagga mu maaso ga Katonda.’ (Luk. 12:16-21) Yakuwa asanyuka nnyo bwe tukola ebintu ebimusanyusa. (Nge. 27:11) Naffe kitusanyusa nnyo okukimanya nti tusiimibwa mu maaso ga Katonda olw’okuba tweterekedde “eby’obugagga mu ggulu.” (Mat. 6:20) Kikulu okukijjukira nti enkolagana yaffe ne Yakuwa kye kintu ekisingayo okuba eky’omuwendo kye tusobola okuba nakyo.\n16. Kiki ekiyinza okutuyamba okukendeeza ku kweraliikirira?\n16 Lowooza ku kweraliikirira kwe tuyinza okubaamu singa twemalira ku kweterekera “eby’obugagga ku nsi.” (Mat. 6:19) Yesu yagera olugero n’alaga nti “okweraliikirira kw’obulamu obw’omu kiseera kino n’obulimba bw’obugagga” bisobola okuzisa ekigambo ky’Obwakabaka. (Mat. 13:18, 19, 22) Abantu abamu buli kiseera babeera awo nga balowooza ku bintu ebibi ebiyinza okubatuukako. Kyokka okweraliikirira ekisukkiridde kiba kya kabi nnyo eri obulamu bwaffe era kisobola okutukosa mu by’omwoyo. Ka bulijjo twesige Yakuwa nga tukijjukira nti “ennaku bwe ziba mu mutima gw’omuntu zigukutamya; naye ekigambo ekirungi kigusanyusa.” (Nge. 12:25) Ebigambo ebirungi ebiba byogeddwa omuntu atutegeera obulungi bisobola okutuzzaamu amaanyi era ne bituleetera essanyu. N’olwekyo, bwe tuba n’ekintu ekitweraliikiriza, tusobola okukibuulirako bazadde baffe, bannaffe mu bufumbo, oba mikwano gyaffe abalina endowooza ng’eya Yakuwa. Abantu ng’abo basobola okutuyamba okwongera okwesiga Yakuwa n’okukendeeza ku kweraliikirira kwe tuba nakwo.\n17. Yakuwa atuyamba atya nga waliwo ebitweraliikiriza?\n17 Yakuwa ategeera bulungi ebyo ebitweraliikiriza okusinga omuntu omulala yenna era asobola okutuyamba. Pawulo yagamba nti: “Temweraliikiriranga kintu kyonna, naye mu buli nsonga mutegeezenga Katonda bye mwetaaga, nga musabanga, nga mwegayiriranga, era nga mwebazanga; era emirembe gya Katonda egisingira ewala ebirowoozo byonna gijja kukuuma emitima gyammwe n’ebirowoozo byammwe okuyitira mu Kristo Yesu.” (Bef. 4:6, 7) Bwe tufuna ebitweraliikiriza, kikulu okukijjukira nti Yakuwa atuyamba okusigala nga tuli banywevu mu by’omwoyo ng’ayitira mu bakkiriza bannaffe, abakadde mu kibiina, omuddu omwesigwa, bamalayika, ne Yesu.\n18. Obusobozi bwaffe obw’okufumiitiriza buyinza kutuganyula butya?\n18 Nga bwe tulabye, okufumiitiriza kusobola okutuyamba okwoleka engeri ng’eza Katonda, gamba ng’okwagala. (1 Tim. 1:11; 1 Yok. 4:8) Tusobola okuba abasanyufu singa twoleka okwagala okwa nnamaddala, ne tufumiitiriza ku ebyo ebiyinza okuva mu ebyo bye tuba twagala okukola, era ne twewala okweraliikirira ekisukkiridde. N’olwekyo, ka ffenna tufube okukozesa obulungi obusobozi Katonda bwe yatuwa tufumiitirize ku ssuubi lyaffe ery’omu biseera eby’omu maaso, era tukoppe Yakuwa nga twoleka engeri ze, gamba ng’okwagala, ekisa, amagezi, n’essanyu.—Bar. 12:12.


Bukedde Online - Bwanamukulu essira alitadde ku kulima butunda\nBwanamukulu essira alitadde ku kulima butunda\nKaamulali mmutunda bweru ne nfuna ekiwera...\nNalekawo okubala ebitabo kati nnunda bya...\nATEGA ogumu taliira. OKUKOLA emirimu gya Klezia kirungi, wabula bw’omaliriza okulyowa abantu emyoyo kikulu okukola n’emirimu emirala egikuyamba okukuyimirizaawo.\nFr. Kimbugwe ng’ali mu nnimiro y’obutunda bw’alima ku kigo.\nBya EMMANUEL SSEKAGGO\nFr. Joseph Kimbugwe 47, Bwanamukulu w’ekigo ky’e Buyege e Wakiso, Ssaza ekkulu erya Kampala ekigambo akigasseeko okulima n’okulunda.\nFr. Kimbugwe mulimi, alima ebintu eby’enjawulo okuli obutunda, entula, emicungwa, ennyaanya, lumonde n’ebirala. Mu by’alunda mulimu embizzi n’embuzi nga ffaamu yagitandika mwaka guwedde.\nLWAKI YASALAWO OKULIMA\nFr. Kimbugwe agamba: Nasalawo okwenyigira mu bulimi n’obulunzi okuwa ekyokulabirako eri Abakristu naddala abali mu kyalo abalina n’ettaka kwe basobola okukolera nabo banjigireko bye nkola ate bagende mu maka gaabwe babiteeke mu nkola.\nEkigo kirina ettaka erisoba mu yiika 100, ate ekitundu kyaliwo nga tewali kikolebwako kwe kusalawo okutandika okulikozesa.\nOBUGAZI BWA FAAMU\nObutunda buli ku yiika emu, kasooli yiika ssatu, lumonde yiika bbiri n’ebirala. Amaanyi njagala kugateeka ku butunda, wadde nga natandika ne yiika emu naye njagala okulaba nga ngaziya omulimu guno okulimira ddala awantu awagazi.\nFr. Kimbugwe ng’abikka ennimiro y’obutunda bw’alima.\nEKIKA KY’OBUTUNDA KY’ALIMA\nNnima obutunda ekika kya UPF 12 abangi bwe baakazaako obutunda Obuganda, ekirungi ekikaliko kakola ssupu omulungi ate nga kalina akawoowo ekikawa enkizo mu katale ku butunda obulala.\nEkirala kano ekitandaalo kyako bw’oba ng’okirabiridde bulungi kisobola okuwangaala emyaka egisoba mu ebiri, kyokka bw’oba omaze okunoga kasobola okuweza wiiki ezisukka mu bbiri nga kalamu olumu n’okusingawo.\nSsinga omusana gukakwata, tekafa mangu ate bw’oba ng’olinawo ku mazzi n’ofukirirako, oba oddidde ejjinja limu n’okuba ebinyonyi bibiri kubanga ekitandaalo kiwangaala ate ne kasigala nga kakuba ebimuli ne kikusobozesa okukanoga ebbanga eddene nga towummudde.\nObutunda mbusimba mu nnyiriri nga mbuwa amabanga ga ffuuti 8 ku 8 okusobola okweta obulungi, n’obutakola nzigotta nga bulinnye ekitandaalo. Ku wiiki esooka nga mmaze okusimbuliza nsooka kuteekako kigimusa kya NPK ekibuyamba okusituka nga bw’amaanyi ate oluvannyuma lw’emyezi esatu ne nteekako CAN abuyamba mu kukuba n’okukwasa ebimuli obulungi. Olw’okuba obutunda mbeera mbusimbye mu nnyiriri, enkondo zinnyanguyira kuba wakati w’ebikolo ebibiri nteekawo ekikondo.\nNnina okubukuuma nga temuli muddo, okubukubako amakoola n’okusalira, kuba buli lwe bukwata enzigotta ate tebubala.\nEkirala obutunda enkuba ng’etonnya olina okufuuyira buli luvannyuma lwa nnaku ttaano, kyokka mu biseera by’omusana omala ennaku 10 n’oddamu okufuuyira.\nAkatunda kafuuyire okuva ku kikolo wansi okutuuka waggulu okusobola okulwanyisa endwadde.\nAkatale kanene, abasuubuzi bajja ku ffaamu ne babugula kyokka n’abantu ssekinnoomu nabo babutwala okwo gattako okubutunda wano ku kigo, kyokka kati waliwo aba wooteeri ennene abaagala nabo ntandike okubaguza obutunda.\nEkimu ku bisoomooza kwe kuba nti embeera y’obudde ekyukakyuka, omusana gwaka ekivaako obutunda n’ebirime ebirala obutakula bulungi.\nKy’ova olaba ng’abantu balina okufaayo okuddamu okusimba emiti n’obutakozesa bubi ntobazzi okusobola okumalawo ekizibu ky’enkuba obutatonnya mu biseera.\nOkusobola okufuna mu nnimiro nasalawo okulima entula mu nimiro y’emu n’obutunda. Kino nakikola kubanga eddagala erifuuyira obutunda lye limu erifuuyira n’entula.\nKino kitegeeza nti, eddagala eriva waggulu ku kitandaalo nga tufuuyira ate ligwa ku ntula nazo ne zifuna okusinga okugwa ku ttaka ne ligendera obwereere.\nOlw’okuba obutunda bwange ekika kirungi, ngenda kutandika okwemereza endokwa olwo ndekere awo okuzigulanga nga nnyongera okugaziwa.\nEssaawa eno sinnaba kutandika kwongerako mutindo ku butunda, wabula mu bbanga eritali ddene njagala kufunayo obuuma obutonotono obukamula obutunda nga kuno kwe nja okuzimbira okutandika ekkolero.\nKyokka njagala kusooka kwagazisa Abakrisitu nabo okutandika okubulima mu bungi olwo mmanye nti bwe ntandika okubukamula ate tebujja kuggwaawo.\nFfaamu eno eyamba abantu bangi naddala Abakristu b’e Buyege kubanga bafuna ekyokulabirako ne bafuna amagezi ag’obwereere okuva ku nnimiro zange nabo kye mmanyi nti bagenda ne bagateeka mu nkola ate gye bujja nja kutandika okugenda nga nnambula omu ku omu.\nFfaamu eno eyamba abavubuka naddala abaana b’amasomero abajja wano ne bannyamba okulimamu olwo ne bafuna ssente ezibaweerera kubanga abazadde abamu mu kitundu kino tebalina nsimbi kubasasulira bulungi bisale bya ssomero. Kino bakikola mu kiseera kye bamala mu luwummula.\nOKUBAAWO KWA FAAMU NGA TALIIWO\nFaaza Kimbugwe yagambye nti, “Nsuubira ne bwe ndiba nvudde e Buyege nnina essuubi ddene ffaamu eno okubeerawo kubanga faaza yenna aliddawo sirowooza nti ajja kulemwa okutwala omulimu guno mu maaso,” bwe yamalirizza.\nNzaaza envunyu ne nziriisa enkoko zange okuzifunamu ekiwera\n‘Okufuna mu bibala olina okwongerako omutindo’


Bukedde Online - Olukiiko lwa Lukwago luyiise\nAmagye gatuuzizza olukiiko ku bya Kayihura...\nAbakozesa 'Social Media' balabuddwa ku kwepena...\nDAYIREKITA wa Kampala, Jennifer Musisi n’abakozi ab’ekikugu bajeemedde Loodi meeya Erias Lukwago ne bagaana okwetaba mu lukiiko lwa KCCA nga bagamba nti tewali bwetaavu. Ekiddiridde lwe lukiiko okuyiika.\nLukwago yabadde abayise eggulo mu lukiiko lwa KCCA olutuula mu City Hall battaanye ku mateeka agafuga obutale mu Kampala, emisaala gy’abakozi, amateeka agagenda okufuga bodaboda ne takisi n’okuddamu okulonda obukiiko obuddukanya emirimu.\nLukwago yayita olukiiko luno nga June 25 omwaka guno kyokka omumyuka wa dayirekita, Samuel Sserunkuma bwe yafuna ebbaluwa n’awandiikira minisita wa Kampala Beti Namisango Kamya ng’aluyimiriza.\nEBBALUWA YA SSERUNKUUMA Yawandiise ng’ategeeza Lukwago nti ekitongole tekirina ssente ziyimirizaawo lukiiko luno ate n’ensonga ze bagenda okuteesaako tezeetaagisa mu lukiiko oluteesezebwamu ebintu ebiguddewo amangu (Special council) era nti tebagenda kulwetabamu.\nYajulizza nti waliwo n’obutakwatagana wakati wa bakansala n’abakozi ba Gavumenti obwetaaga okusooka okuggwaawo nga tebannatandika kutuula wamu mu nkiiko za kkanso ekulemberwa Lukwago.\nEbbaluwa ya Sserunkuuma yatabudde Lukwago, bameeya ba munisipaali ne bakansala bwe yagibasomedde ne bagitesaako mu bukambwe. Wakati mu kuteesa poliisi yayiiriddwa mu nkuubo za KCCA okutangira okutuuka ewa Jennifer Musisi era ba kansala baakomye mu ofiisi ya mumyuka we Sserunkuuma.\nJennifer Musisi Ssemakula,\nSsalaongo Erias Lukwago


Bukedde Online - Omulonzi awaabidde Lukwago ku buyigirize bwe\nBuchaman avudde ewa Bobi nâ€™akuba emimiro\nâ€œNdi muwagizi wa Michael Mabikke (naye avuganya ku bwameeya). Nnoonyerezza ku buyigirize bwâ€™abeesimbyewo ku bwameeya bonna nga ngâ€™enderera okuzuula amazimaÂ ku biboogerwako ne nzuula ngâ€™empapula za Lukwago zitankanika,â€ Ssempebwa bwe yategeezezzaÂ bannamawulire ku Speke Hotel mu Kampala\nâ€œNdi muwagizi wa Michael Mabikke (naye avuganya ku bwameeya). Nnoonyerezza ku buyigirize bwâ€™abeesimbyewo ku bwameeya bonna nga ngâ€™enderera okuzuula amazimaÂ ku biboogerwako ne nzuula ngâ€™empapula za Lukwago zitankanika,â€ Ssempebwa bwe yategeezezzaÂ bannamawulire ku Speke Hotel mu Kampala eggulo.\nSsempeebwa agamba nti musuubuzi mu Kampala era nga mulonzi wâ€™e Mutundwe asabye akakiiko kâ€™ebyokulonda kaddemu okwekenenya empapula zâ€™obuyigirize bwa Lukwago kamusazeemu.\nSsempeebwa: Lukwago yatuula ebigezo byâ€™ekyâ€™omusanvu (PLE) mu 1984 ngâ€™akozesa erinnya â€˜Eriyasi Lukwagoâ€™ mu ssomero lyaÂ Kiwaa-wo Quran School mu Disitulikiti yâ€™e Masaka era nâ€™afuna obubonero omugatte 16. Mu Lungereza yafuna 5, Ssayansi 5, Okubala 4 ate SST 2.\nYatuulira ku Index nnamba 28/143/014 okusinziira ku bbaluwa eyavudde muÂ UNEB ngâ€™essiddwako omukono gwa C. Kibeti.\nWabula okusinziira ku mpapula Ssempeebwa ze yalaze bannamawulire, Lukwago siniya eyokuna yagituula mu 1990 (emyaka mukaaga ngâ€™amaze okukola PLE) mu ssomero lya Kampala High School. Mu S6 empapula ziraga nti mu masomo omunaana ge yakola yayitira mu Guleedi 3 nga yakola bwati: Olungereza 6; Ebyafaayo (History) 4, Geography 6; Oku-bala 8, Physics 6, Biology 6, Art X (teyalutuula) ne Commerce 6.\nKyokka nti bwe yava eno nâ€™agenda ku haya ku ssomero lya Ahma-diya Muslim High SchoolÂ era nâ€™atuula ebigezo bya S6 mu March 1993.\nKyokka okusinziira ku satifikeeti yâ€™ebibuuzo bya haya gye yalaze kuliko ekigambo â€˜supplementaryâ€™ Ssempeebwa kyâ€™agamba nti yafunibwa mu mbeera etali ya bulijjo.\nOmwogezi wa UNEB, Eva Konde yagambye nti ebbaluwa eyâ€™obuyigirize eriko ekigambo â€˜supplementaryâ€™ bagiwa omuntu aba azzeemu ebibuuzo. Wano Ssempeebwa we yeebuuliza nti bwe kiba nga kituufu nga Lukwago yatuula ebigezo bya siniya eyokuna mu 1990, haya yalina kugituula mu March 1993 nâ€™olwekyo ebbaluwa ye tekwandibadde kigambo â€˜supplementaryâ€™ kuba yan-dibadde atuula mulundi gusooka.\nSsempeebwa agenda mu maaso maaso nâ€™okwemulugunya nti okuyingira yunivasite Lukwago yafuna ebbaluwa emuyingiza yunivasite ngâ€™emuwa essomo lya mbeera zâ€™abantu erya Social Work and Social Administration (SWASA)Â nti era yeebuuza engeri gye yakyusaamu okutandika okusoma amateeka ngâ€™ate obubonero 20 bwe yafuna omwaka ogwo bwali tebukkirizisa muntu kugasoma ngâ€™asasulirwa gavumenti.\nSsempeebwa yagambye nti okwemulugunya kwe ku buyigirize bwa Lukwago yakuwadde akakiiko kâ€™ebyokulonda.\nAmyuka omwogezi wâ€™akakiiko kanoÂ Paul Bukenya yagambye nti okwemulugunya kwonna kwe bafuna ku yeesimbyewo bakunoonyerezaako ne bazuula ekituufu.\nâ€œOkwemulugunya kwa Ssempebwa kuyinza okuba nga kwayisiddwa wa Ssentebe oba ofiisi endala ekitongole kyâ€™amateeka ne kitakufunaâ€™â€™ bwe yagambye.\nLukwago bwe yabuuziddwa ku bimwogerwako nâ€™agamba nti tajja kwanukulaÂ byogerwa muntu yenna atali omu ku bâ€™avuganya nabo. Kyokka mu mateeka omulonzi asobola okwemulugunya ku muntu yenna eyeesimbyewo kasita aba nga wa mu kitundu kye mwâ€™alondera.\nGavumenti tesaana kuwa FUFA ssente za kwonoona\nNamboole ne URA babanja bukadde ku gwa Angola ne Liberia\nCranes bagigobye e Lugogo


Bukedde Online - Bannabyabufuzi abakyusa ebbala nga nnawolovu\nBannabyabufuzi abakyusa ebbala nga nnawolovu\nSebalu: Omu ku Baddugavu abaasooka okutand...\nAdded 12th November 2013\nMAJOR Rubaramira Ruranga yayabulidde FDC, ne yeesogga NRM oluvannyuma lw’okusisinkana Pulezidenti Museveni mu kyama ne bakkiriziganya.\nMunnamagye ono yali omu ku baatandika ekibiina kya Roferon Agenda mu 2001 ne FDC mu 2004 ng’ali ne Dr. Kiiza Besigye n’abalala bwe baava mu NRM era abadde alumba NRM ne Pulezidenti Museveni ng’avumirira obuli bw’enguzi, effuga bbi n’enkola ey’omwana waani mu Gavumenti, kyokka bwakedde lumu n’alaba ne yeekyusiza mu kiti ng’embazzi, kati ali munda mu NRM.\nTukuleetedde bannabyabufuzi abalala abaabulidde ebibiina byabwe ne beesogga NRM oluvannyuma lw’okubaako ddiiru ze bakutula ne Pulezidenti Museveni n’abakungu ba NRM abalala era abasinga bafunye emirimu mu Gavumenti bali ku musimbi bafuna.\nLuzige yasala eddiiro mu 1998 ne yeegatta ku NRM ng’asuulawo ekibiina kya UYD kye yali akulira nga ssentebe ebiseera ebyo.\nEkibiina kya UYD, Luzige ng’ali ne bavubuka banne okuli Machael Mabikke, Dr. Lulume Bayiga, Rose Namayanja, Kenneth Kakande, Sam Ntale n’abalala baakitandikawo okubugiriza DP era kyali ku mwanjo nnyo mu kulonda kwa 1996 bwe kyayiggira Dr. Paul Kawanga Ssemogerere akalulu.\nWabula NRM yatokota Luzige nga yeeyambisa obukodyo bwonna era okukkakkana ng’alabye ‘ekitangaala’. Nga yaakasala eddiiro, Luzige yasooka kuweebwa mulimu mu ofiisi ya Pulezidenti n’oluva-nnyuma n’ayingizi - bwa mu kitongole ekikessi ekya ISO.\nWabula mu kiseera kino, takyalina mulimu mu gavumenti, yeekolera bibye nga Munnamateeka.\nYe yakulira kampeyini za Dr. Paul Kawanga Semogerere mu kulonda kwa 1996 era yawa Pulezidenti Museveni akaseera akazibu mu kampeyini za 1996.\nMu kiseera ekyo Mutagamba ye yali Ssaabwandiisi wa DP wabula kampeyini za 1996 bwe zaggwa, enkambi ya DP yaggyamu entabukatabuka olw’amabanja ga kampeyini, kkampuni ya Celtel n’efunza Muky. Mutagamba ng’emubanja ssente ez’amasimu ge yakuba mu kampeyini kyokka DP ng’ekibiina tekyamuyambako era ebintu bye ne biboyebwa.\nMu 2000, Mutagamba yatendewalirwa n’asala eddiiro okuva mu DP ne yeegatta ku NRM, Pulezidenti Museveni n’amuweerawo obwaminisita, kati emyaka 13 nga minisita era omubaka owa Palamenti omukazi owa Rakai ng’ali ku tikiti ya NRM.\nY’omu ku baatandika UYD ng’ali ne ba Luzige era yali wa mutawaana nnyo ku kazindaalo nga bw’ayogerera Gavumenti tobeerawo wabula yakyuka lumu n’asuulawo DP ne yeegatta ku NRM.\nNRM agifunyeemu ebirungi bingi; yaakalondebwa ku bisanja bibiri ng’omubaka omukazi owa Nakaseke ku ttikiti ya NRM era ye Minisita ow’ebyamawulire n’olukung’amya eggwanga.\nSarah Muwonge Nkonge:\nKu lunaku olw’ameefuga ga October 9, 2001 e Kololo, Sarah Nkonge yawuniikiriza abawagizi ba DP bwe yasala eddiiro ne yeegatta ku NRM , Pulezidenti Museveni n’amwaniriza mu bbugumu ery’amaanyi.\nNkonge ye yali omumyuka wa Meeya wa Kampala wakati wa 1998 ne 1999 nga yalondebwa Alhaj Nasser Sebaggala era ebbanga Sebbagala lye yamala mu kkomera mu Amerika, Nkonge ye yali Meeya wa Kampala okutuuka mu June 1999, Sebaana Kizito eyalondebwa okudda mu bigere bya Sebaggala lwe yamusuula.\nNga yaakeegatta ku NRM, Nkonge yaweebwa ekifo mu ofiisi ya Pulezidenti ng’omuyambi wa Pulezidenti okutuuka mu 2003, Polof. Bukenya bwe yalondebwa ku bumyuka bwa Pulezidenti, Nkonge n’amulonda ng’omuyambi mu ofiisi y’omumyuka wa Pulezidenti.\nDr. Francis Runumi\nYali ssentebe wa LC 5 e Kabale era y’omu ku baatandika ekibiina kya Reform Agenda ne Besigye mu 2001. Dr. Runumi yanoonyeza Besigye akalulu ka 2001 n’omutima gumu nga byayogerera NRM ne Pulezidenti Museveni bitiisa wabula lwakya lumu n’alya ebigambo bye.\nDr. Runumi yalaba ekitangaala mu 2003 bwe yasisinkana Pulezidenti Museveni mu kyama ne babaako bye bakkaanya n’ekyaddirira kumugonnomolako gufo ogwa bwakaminsona mu Minisitule ey’Ebyobulamu.\nY’omu ku basajja abasinga obugagga mu bugwanjubwa bwa Uganda.\nAlina ettaka eriweza mayiro 10 e Kanungu n’e Kyenjojo kuno kw’ogatta wooteeri ey’amaanyi eyitibwa Savana, ekyuma ky’emmwaanyi ne faamu ggaggadde gy’alina e Matanda okuli ente ezisukka mu mutwalo gumu. Alina ekisaawe ky’ennyonyi e Kanungu, amayumba mu Kampala ne Ntebe.\nGaruga alina eby’obugagga ebirala ebweru wa Uganda okuli amayumba agapangisibwa mu Amerika n’e Bungereza agabalirirwamu obukadde bwa ddoola nga 10.\nBesigye bwe yali atandika Reform Agenda mu 2001, ssente zonna ze yakozesa zaali za Garuga era bwe baatandika FDC mu 2004, ekifo ky’e Najjanankumbi ewali ekitebe ekikulu ekya FDC, Garuga ye yakibawa ku bwereere. Kuno kwe yagatta n’ennyumba esangibwa e Mbuya gye yawa Besigye okusula bwe yali yaakadda okuva mu buwang’anguse e South Afrika mu 2005.\nGaruga yagezaako enfunda eziwera okusiguukulula Amama Mbabazi mu Palamenti kyokka ne bigaana era bwe yeekyawa , aba FDC baalabira awo ng’aggyeemu enta, n’adda mu NRM, kati yasirika alina kontulakiti za Gavumenti ez’enjawulo ze yaweebwa.\nHajji Badru Kendo Wegulo\nYali ssentebe wa UPC mu Uganda yonna okuva mu 1984 okutuuka mu myaka mu 2005 era nga musajja wa Milton Obote ow’omunda. Wegulo ne Dr. James Rwanyarare be baali bafuga UPC ebbanga lyonna okuva mu 1986 okutuuka 2005.\nBombi Wegulo ne Rwanyarare nga basinziira ku Uganda House (ekitebe kya UPC) ne bayogerera Pulezidenti Museveni ebikankana era nga tebalina kalungi ke balaba mu NRM. Wabula mu October wa 2010, Wegulo yalaba ekitangaala, bwe yeegatta ku NRM ku lunaku Pulezidenti Museveni lwe yatongoza manifesto ya kampeyini za 2011.\nKati Wegulo muwabuzi omukulu owa Pulezidenti nga buli mwezi akwata obukadde obusukka mu butaano (5), gattako obukuumi, n’ebigenderako.\nAbatupeeka okuzaala mutwesonyiwe\nAbalongo bongedde ebbugumu mu laavu yaffe\nOkutandika eddagala kinnyambye obutagonda


Abawanguzi Ssande Sikuuru – Abaana Kikulu\nAbasomesa baffe abaagalwa,\nTusaba Katonda abawe omukisa nga mumuweereza n'okutuusa obusumba eri abaana okwetoloola ensi. Mukola eky'enjawulo era mukyusa obulamu emirembe n'emirembe!\nTulina ekyewuunyisa gy'oli. Oyinza okuba nga weewandiisa kubeera musomesa wa Ssande Sikuuru, naye omulimu gwo kati oli MUTENDESI! Gano mazima kuba guno omwaka tugenda kusoma Baibuli nga tutambulira ku muzannyo gw'ebikonde era tusuubira okunyumirwa eby'emizannyo. Omusomesa omwagalwa, tandikirawo kati! Beera omutendesi so si musomesa kisobole okukuwa amaanyi okufaayo ennyo eri buli muyizi ali mu kibiina kyo n'enkola ye nga bw'alwana okufuuka omuwanguzi.\nTujja kuba nga tusoma ekibala ky'Omwoyo. Wabula, si kutunuulira kibala kyokka, naye n'ebyonoono by'omubiri ebilwanyisa ekibala ky'Omwoyo. Omulimu gwo kuyamba abayizi bo okufuuka abawanguzi. Okukola kino, tebalina kukwata bukwasi nyiriri n'okuyiga engero za Baibuli, wabula balina n'okuteeka mu nkola ekibala ky'Omwoyo mu bulamu bwabwe obwa bulijjo. Kino kikalubo nnyo ate kummwe abatendesi.\nNga tusinziira ku muzannyo gw'ebikonde, abayizi bwe babeera mu kibiina kyo ekya Ssande Sikuuru, tuteebereze nti baba bali mu kutendekebwa. Bali mu kukajjuza n'okuyiga ebikwata ku Katonda n'okulwanyisa ekibi. Ekkanisa yo ly'ettendekero.\nAbayizi bo bwe babeera wabweru mu nsi, baba bali "mu lingi"! Eno gye bajja okulwanyisiza obwagazi bw'okwonoona. Amaka gaabwe n'amasomero z'empaka n'ennwana z'ebikonde. Kino kiri bwe kityo kuba bwe tubeera ku kkanisa ffena tuba twefuula batuukirivu. Toleka mwana yenna kulowooza nti asinze omuzannyo mbu lwa kuba akwata nnyo eby'okusoma ku kkanisa. Okwo kuba kutendekebwa. Okulwana okutuufu kuli mu bulamu bwe. Asobola okuwangula emizannyo singa ateeka mu nkola emisomo gy'aba ayize mu ssabbiiti.\nOmulimu ogusembayo nga omutendesi waabwe kubawa empeera n'okubazzaamu amaanyi bwe bawangula. Tegekayo ebirabo eby'okugaba. Bawe akafumito oba okubayozaayoza olwa buli "ng'uumi", oluzannya oba olulwana lwe bawangula. Enneeyisa gy'onosiima gye bajja okukulaga kuba abayizi bo bajja kuba baagala okukusanyusa ng'omutendesi waabwe.\nTusuubira nti ojja kunyumirwa okwambala nga omutendesi, okutimba ekibiina kyo nga ettendekero n'okutegeka emikolo egy'obuwanguzi. Obuwanguzi mu kuwangaalira ku kibala ky'Omwoyo bujja kujja eri omwetegefu okukola ennyo okusinga abalala nga bwe kibeera mu by'emizannyo. OSOBOLA okuyamba abayizi bo okukola n'amaanyi okufuuka abawanguzi. Bakkiririzeemu nga abalala bagaanye era ojja kulaba nga Katonda akola ebyamagero mu bulamu bwabwe!\nTusaba Katonda akuwe amaanyi nga weetikka obuvunaanyizibwa obw'okutendeka abayizi bo mu kibala ky'Omwoyo. Tukusabira osobole okumenya buli muziziko oguteekebwa ku basomesa ba Ssande Sikuuru era ofuuke omutendesi omutuufu mu bulamu bw'abayizi bo.\nBifune ku BWEREERE!\nJangu olabe bye tulina ku lupapula lw'ebikozesebwa era mu kaseera keekamu ofune ebitabo n'ebikozesebwa bya Ssande Sikuuru eby'okutereka ku kompyuuta ku BWEREERE!\nKebera ku bikozesebwa bino ebigenda OKUTUTUMULA Ssande Sikuuru yo!\nSsaamu amaanyi mu kufuula ekibiina kyo eky'enjawulo ng'okozesa ebisiige bino.\nEby'emikono binyumisa okusoma. Ebirowoozo bino byangu bya kukola mu ggwanga lyonna ly'olimu. Funa wano engeri z'okukolamu eby'emikono era mutandikirewo!


Bukedde Online - Omusomesa abadde asobya ku bayizi akwatiddwa\n'Obukulembeze bw’ennono bulina okweyambisibwa...\nLukwago gwe balumiriza okusobya ku bayizi.\nABA LC bakutte omusomesa gwe balumiriza okusobya ku bayizi b’asomesa n’abawandiikira olukalala lw’abayizi be yakasobyako, nnannyini ssomero ensonga yazitegeerako n’atafaayo kumuyimiriza.\nLukwago (24) asomesa essomo lya Science ne Math mu P7 ku ssomero lya The Sower Junior School erisangibwa mu Lusanja mu muluka gw’omu kiteezi mu Kasangati Tawuni kkanso mu Disitulikiti y’e Wakiso, yakwatiddwa abakulembeze ba LC y’omu Lubatu oluvannyuma lw’okumufunako amawulire nga bw’aludde ng’asobya ku bayizi abawala. Lukwago, mutuuze mu Lubatu - Kizingiza mw’apangisa.\nOkumukwata kyaddiridde abatuuze okumwemulugunyaako nga bw’atwala abayizi mu muzigo gwe n’abasobyako, ku luno baamulinze n’amala okuyingiza omuyizi wa P5, ne bamukwata ne bayita aba LC, n’abasaba ekisonyiwo n’awandiika n’olukalala lw’abayizi b’azze akuluusanya.\nLC yakulembeddwaamu omumyuka wa Ssentebe, Betty Nabbosa 47 ne Lawrence Sserunjogi akulira abavubuka mu muluka gw’omu Kiteezi, baatandise okunoonya abayizi nga bagoberera olukalala lwa Lukwago ne bafunako abayizi bataano.\nLukwago baamukwasizza poliisi y’omu Kiteezi n’emuggulako omusango ku fayiro nnamba SD:24/08/08/2019 Haidah Nsereko nannyini mayumba okusula Lukwago yategeezezza nti waliwo omupangisa eyamugambako nga Lukwako bw’aleeta abayizi ne beesibira munju naye n’atakikakasa.\nLukwago yategeezezza aba LC nti kituufu abayizi abadde abasobyako ate bwe yatuuse ku poliisi n’abyegaana.


Bukedde Online - Kayanja avuddeyo ku bya mutabaniwe okumuwa obutwa\nKayanja avuddeyo ku bya mutabaniwe okumuwa obutwa\nAbasumba n'obwebindu bwe bassa mu njiri :...\nMaama yatusulawo emyaka 18 egiyise kati akomyewo...\nBrig. Elly Kayanja yasimattuse okufa mutabani we ng’akolagana n’omu ku bakyala be bwe yamuwadde obutwa kata bumutte ng’amaze emyezi ena ng’ajjanjabibwa.\nEBINTU nga bwe bizze bibaawo ennaku zino bikulekera ekibuuzo kimu kyokka nti ‘Kiki ekituuse ku bajaasi ba Uganda ennaku zino?’\nAlex Sekitto Kayanja nga mwana wa muganda wa Kayanja eyafa, yasimbiddwa mu kkooti e Nakawa n’avunaanibwa omusango gw’okugezaako okutta Brig. Kayanja era n’asindikibwa ku limanda e Luzira ng’okunoonyereza bwe kugenda mu maaso.\nBrig. Kayanja mu kiseera kino ali mu Amerika, agamba nti eby’okukwata mutabani we yabitegedde era ne bimukuba wala kubanga omwana ono yatandika okubeera naye nga wa mwaka gumu n’amusomesa okutuusa bw’afunye diguli eyookubiri mu Buyindi.\nYagambye nti Sekitto y’abadde addukanya bizinensi ze zonna era ng’amwagala ng’omwana we kuba mu Buganda omwana wa muganda wo abeera wuwo.\nOmukwano gwabadde naye abadde tasuubira kufuna buzibu naye wadde okufuna omuntu asobola okumubuzaabuza n’amukozesa ekintu ekikyamu.\nSekitto sitatimenti gye yakoze ku poliisi ku fayiro nnamba CRB /E/193/2013 annyonnyola bwati;\nNakomawo okuva mu Kayanja) n’ampa obuvunaanyizibwa kkampuni ze zonna era nga mu kkampuni ya Equator ne ATS International yanfuula dayirekita.\nNabeera ne maama (muka kitange) eyankuza naye ne baawukana ne Brig. Kayanja n’abeera nga takyasula waka newankubadde ng’oluusi ajjawo ebbalirirwe.\nMaama yambuulira nga waliwo ssente ze yeewola mu bbanka n’endala mu kibiina ky’abakyala kyokka ne zimulema okusasula. Yatya okubuulira taata kuba yali ajja kumubuuza kye yakozesa ssente ezo.\nKuba nnakula naye, nnasalawo okumuyamba ne nsooka okusasula ebbanja ly’abakyala kyokka erya bbanka ne linnema.\nOlumu yampita nang’amba nti alina obuzibu nti bagenda kutwala ennyumba ye nti era waliwo pulaani gye tusobola okukola etuggya mu bwavu.\nYang’amba nti tutte taata. Omutima gwekanga kyokka n’angumya nti tewali ajja kutegeera ate nange nja kufuna ssente nfuuke mugagga binojjo okuva bwe mbadde nga nzirukanya kkampuni ze ate nga nze mmanyi n’ebyobugagga bye byonna.\nKyantwalira ebbanga okukkiriza wabula okuva maama bwe tubadde ab’omukwano nga ye yankuza nnakkiriza era ne mmusisisnkana mu maka ge e Kiwatule ne tuluka olukwe ng’obutwa twabugula ku Kaleerwe.\nTwasooka kubussa mu mmere nga January 16 ng’enva byali binyeebwa omuli ebyennyanja.\nEnkeera twamuteera mu ssupu gw’akeera okuwuuta era olubuto lwatandika okumuluma nga twakozesa butwa bwa mmese.\nBwe twalaba tewali kikyukako ne tuddayo ne tugula obutwa obulala nga buno bwali bw’amaanyi okusinga obwasooka kyokka mu kutya, nnabusaamu amazzi nga maama simubuulidde.\nBuli lunaku yalyangako katono okutuusa nga January 27 embeera bwe yayonooneka ne tumutwala mu ddwaaliro kyokka bw’ataakyukako ne bamutwala mu Amerika okwongera okujjanjabibwa, nga gy’akyali.


Bukedde Online - By’olina okugenderera ng’olonda hositeero\nEyawambye abaana 3 asabye ssente ate n’amala n'abatta!\nAba rugby ekisaawe tekibalemesa kunyumirwa mbirigo\nTetujja kulemesa Arteta kwegatta ku ttiimu emwagala - Guardiola...\nUganda Cranes erinze Tanzania ku semi za CECAFA\nBy’olina okugenderera ng’olonda hositeero\nZiizino ensonga ezitutte Baminisita mu lusirika...\nAbasirikale ba Poliisi 60 bazzeeyo okutendekebwa...\nAbayizi mu kisulo.\nObutakaluubirirwa mu kusoma ku yunivasite olina okusula obulungi. Waliwo amatendekero agalina ebisulo wabula engeri abayizi gye babeera abangi abamu beesanga balina kusula mu hositeero. Ku Uganda Christian University omwogezi yunivasite Prim Kesande agamba nti abayizi abali mu mwaka ogusooka ku kitebe ekikulu e Mukono bonna balina okusulamu.\nKu balala ayagala yasulamu oba oyinza okufuna hositeero. Hannington Katumba omukozi mu ttendekero ly’e Makerere agamba nti abayizi abamu basula mu bisulo bya munda abalala ne beefunira hositeero.\nAbayizi be bawadde ku Gavumenti nga ba kkoosi za ssaayansi abasinga babawa awokusula. Wabula abayizi tebabagaana kugenda kusula mu hositeero oba okuva awaka. Ku bayizi abeesasulira abamu baweebwa omukisa okwesasulira ne basula mu bisulo eby’omunda mu yunivasite wabula olina okuwaayo okusaba era ne bakuddamu oba bakukkiriza.\nMulimu abayizi abatayagala kusula na bannaabwe mu bisulo by’omunda oba mu hositeero. Bano basalawo kupangisa nnyumba nnamba. Wabula omwana ng’anaalonda wa wagenda okusula alina okubaako ebintu bye yekenneenya obutasanga buzibu.\nBy ’ogenderera ku hositee ro 1. Okufuna hositeero omuyizi alina okufuna eyo egya mu ssente z’asobola. Okugeza waliwo hositeero ezirimu buli kimu nga ne ttivvi ogisangamu.\nZino zitera okuba ez’ebbeeyi zitandikira ku mitwalo 90 okutuuka ku kakadde. Wabula waliwo n’eziri wakati wa 250,000/- ne 300,000/- buli lusoma.\n2.Faayo okumanya ku byokwerinda bwe biyimiridde. Waliwo hositeero ezimu eziri okumpi n’ensiko nga kyangu abantu ababi okwekwekamu ne bababba. 3. Okufuna ekifo nga musobola okwetaasa ssinga ekizimbe kiba kikutte omuliro. Balina okussaamu ebizikiza omuliro ate ne babayigiriza n’okubikozesa.\n4. Obuyonjo kintu kikulu ng’omuyizi anoonya hositeero. Sooka olambule ebiyigo ne kaabuyonjo oba bya mutindo.\nEbimu babissaako abakozi ababiyonja oba abayizi okwekolamu omulimu. Weetegereze oba amazzi weegali ate nga agebiyigo tebakulukutira ku ngulu.\n5. Hositeero zibaako obusenge obw’egyenjawulo. Wabaawo akasenge nga kagendamu ekitanda kimu. Waliwo omuba ddeeka ng’eno oba osasula ssente ensaamusaamu.\n6. Genderera oba waliwo we muyinza okwoleza engoye zammwe n’okwanika. Oba weetaaga okwetaaya obulungi.\n7. Faayo ku ngeri gy’onoofunamu emmere. Waliwo hositeero nga zibateerawo awookufumbira. Ate waliwo ezitabakkiriza kufumba wabula nga waliwo we muyinza okugula emmere etali ya bulabe ku bulamu bwo.\n8. Genderera abantu b’ogenda okusula nabo oba bakolaganika nabo ng’enneeyisa yaabwe ekwatagana n’eyiyo.\n9. Waliwo hositeero ezirina amateeka. Zino ziba nnungi kuba ziyamba okusunsula mu baziyingiramu. Ezimu ziragira abayizi bonna okuba munda ku ssaawa 6:00 ez’ekiro. Waliwo ezabawala ezitakkiriza balenzi mu bisulo. Weegendereze hositeero ezitalina mateeka ezitalina afaayo kubanga zisuza n’abatali bayizi abayinza okuba n’ebigendererwa ebibi.\n10.Genderera olugendo oluliwo okutuuka ku ttendekero.\n11. Waliwo hositeero ezirina emmotoka ezitambuza abayizi okugenda okusoma n’okubazza.\n12. Omuyizi olina okwewala okusasula nga tolina ndagaano gy’owandiise ne nnannyini hositeero baleme kukwegaana. Balina okukuwa lisiiti nayo gitereke bulungi.\nEngeri abagagga gye baatuggye ku yunivasite okututwala ku lyato\nOmukazi yannema lwa buyigirize\nEyawambye abaana 3 asabye ssente...\nEYAWAMBYE abaana basatu e Kiboga n’asaba ssente, abazadde bazimuwadde kyokka n’abasala obulago emirambo n’agisuula...\nAba rugby ekisaawe tekibalemesa...\nHima Cement Heathens ewangudde Makerere Impis ne yeeywereza ku ntikko\nTetujja kulemesa Arteta kwegatta...\nArsenal eri ku muyiggo gwa mutendesi muggya anaasikira Unai Emery eyagobwa ku nkomerero ya November.\nUganda Cranes erinze Tanzania ku...\nUganda eyagala kuwangula kikopo kya CECAFA eky'omulundi ogw'e 15.


Baibuli y'Oluganda - ENDAGAANO ENKADDE - Yeremiya 26\nYeremiya - Essuula 26\nYekoyakimu mutabani wa Yosiya kabaka wa Yuda nga kyajje alye obwakabaka ekigambo kino ne kijja okuva eri Mukama nga kyogera nti\n2 Bw'atyo bw'ayogera Mukama nti Yimirira mu luggya olw'ennyumba ya Mukama, ogambe ebibuga byonna ebya Yuda, abajja okusinziza mu nnyumba ya Mukama, ebigambo byonna bye nkulagira okubagamba; tolekaayo na kimu.\n3 Mpozzi baliwulira ne bakyuka buli muntu okuleka ekkubo lye ebbi; ndyoke nejjuse obubi bwe nteesa okubakola olw'obubi obw'ebikolwa byabwe.\n16 Awo abakungu n'abantu bonna ne bagamba bakabona ne bannabbi nti Omusajja ono tasaanidde kufa; kubanga ayogeredde naffe mu linnya lya Mukama Katonda waffe.\n17 Awo ne wagolokoka abamu ku bakadde b'ensi ne bagamba ekibiina kyonna eky'abantu nti\n19 Keezeekiya kabaka wa Yuda ne Yuda yenna baamala ne bamutta? teyatya Mukama, ne yeegayirira ekisa kya Mukama, Mukama ne yejjusa obubi bwe yali aboogeddeko? Bwe tutyo twandyonoonye nnyo emmeeme zaffe ffe.\n21 awo Yekoyakimu kabaka n'abasajja be bonna ab'amaanyi n'abakungu bonna bwe baawulira ebigambo bye, kabaka n'ayagala okumutta; naye Uliya bwe yakiwulira, n'atya n'adduka n'agenda mu Misiri:


Bukedde Online - Museveni atongozza olwa Kira - Kasangati- Matugga\nMuseveni atongozza olwa Kira - Kasangati- Matugga\nBy Kizito Musoke ne Jaliat Namuwaya\nPulezidenti Museveni ng’atongoza okuzimba oluguudo lwa Kira- Kasangati- Matugga.\nPULEZIDENTI Museveni atemye evvuunike ly'okutandika okuzimba oluguudo ggaggadde olwa Kira - Kasangati okutuuka e Matugga n'ekigendererwa ky'okumalawo akalippagano k'ebidduka n'okutumbula enkulaakulana y'ekitundu.\nMuseveni yatuuse e Kira ng'obudde buwungeera n'alutongoza. Abantu baabadde bamulindiridde ku luguudo era yavudde mu mmotoka n'abawuubirako wabula n'abategeeza nti tagenda kwogera gye bali kuba amateeka ga Corona gajja kumukwata.\nNga Museveni tannatuuka, minisita avunaanyizibwa ku byentambula mu ggwanga, Gen. Edward Katumba Wamala yagambye nti oluguudo luwerako kkiromita 21, nga lwakumalawo obuwumbi bwa ssente za Uganda 200.\nLwakuzimbibwa okumala ebbanga lya myaka esatu nga kkampuni y'Abachina eya CICO (Chongqing International Construction Corporation) ye yaweereddwa omulimu gw'okulukola.\nOluguudo luno lugenda kuzimbibwa ku mutindo gwa waggulu nnyo mu mitendera gya mirundi ebiri nga ku mutendera ogwokubiri lugenda kuzimbibwa okuva e Matugga okutuuka e Wakiso.\nLwakuteekebwako amataala lwonna awamu n'enkulungo nnya okuli ey'e Kyaliwajjala, Kira, Kasangati ne Matugga.\nOmubaka wa munisipaali ye Nansana, Robert Kasule Ssebunya yasiimye Pulezidenti\nolw'enteekateeka ey'okubazimbira oluguudo luno n'agamba nti babadde batawaanyizibwa nnyo enfuufu so ng'ate abantu bangi abasenze mu bitundu bye Wakiso abalukozesa.\nYagambye nti lwakuyamba okukendeeza akalippagano k'ebidduka ku nguudo okuli olwa Jinja road, Bombo, Kira, Najjeera, Mpereerwe ne Kiwaatule.\nMinisita omubeezi ow'ebyenjigiriza ebisookerwako, Rose Mary Seninde yasabye abantu b'e Wakiso obutabeera beerabize wabula basinziire ku birungi Pulezidenti by'akoledde ekitundu kyabwe bamulonde nga January 14, 2021. Yanokoddeyo ebikoleddwa okuli enguudo nga Neebalamye Mayanja oluva ku Entebbe Road okutuuka e Buddo.\nUGANDA EKULAAKULANA -MUSEVENI\nPulezidenti yasoose kwogerera ku leediyo mu kiro ekyakeesezza Olwokubiri ng'asinziira mu maka g'obwapulezidenti e Nakasero n'agamba nti Uganda esobodde okukulaakulana olw'obukulembeze obulungi obwassa essira ku nguudo n'amasannyalaze.\nYategeezezza nti wadde nga yasooka kuwakanyizibwa Palamenti, kyokka yalemerako ng'omulwanyi n'abamatiza ne bongeramu ssente okutuuka ku buwumbi 6,000 okuva ku 300.\nEkintu kye kimu kye yakola mu kuzimba amabibiro g'amasannyalaze ekyawonya eggwanga okuva mu kibululu kuba mu kiseera kino waliwo amasannyalaze agamala.\nOkwongera okulonda gavumenti ya NRM yalaze nti kye kijja okutebenkeza emirembe egituukiddwaako n'asaba abalonzi okwewala bannakigwanyizi.\nPalamenti eyingidde mu ky'abantu abawambibwa\nEyeesimbyewo gwe baakubye ali bubi


Bukedde Online - â€˜Tetwagala ntaloâ€™\nSsekandi awabudde ku bwegugungo\nAdded 4th October 2009\nBino byabadde ku ssomero lya Kapeeka SS mu Nakaseke omubaka Namayanja bwe yabadde akwasa abalikulira kompyuta 10 ezaavudde mu Gavumenti. Abakulembeze abaabaddewo we baasabidde ababkaÂ okulaafuubanira emirembe.\nSipiika wa Disitulikiti yâ€™e Nakaseke, Devine Nakigudde ye yasoose okugamba omu\nSipiika wa Disitulikiti yâ€™e Nakaseke, Devine Nakigudde ye yasoose okugamba omubaka Namayanja nti omubaka Alintuma Nsambu yasussizza obusungu nâ€™atuuka nâ€™okuweebula Kabaka.\nâ€œNyabo ggwe mukazi wekka eyabaddewo nâ€™otukiikirira ngaÂ Kabaka ateesa ne Pulezidenti era bulijjo ekyo kye twagala, naye koma ku babaka banno. Mw. Nsambu akkakkane adde mu mbeera nga ffe bakulembeze banne ze tulimu wadde waliwo abatunyiiza. Kyatunyize nnyo kye yayogedde era yeddeko kuba ne Pulezidenti awa Kabaka ekitiibwa,â€ Nakigudde bwe yagambye.\nAte ssentebe wâ€™eggombolola yâ€™e Kapeeka, Moses Senfuma yavumiridde abakulembeze okuva mu Gavumenti nâ€™e Mmengo abavuma Pulezidenti nâ€™abayisa mu Kabaka amaaso mu kifo kyâ€™okuwabula abakulu bombi. Namayanja yasabye abayizi kompyuta baleme kuzeeyambisa kuzannyirako mizannyo.\nÂ nga matatu wabula bayige kuba guno mulembe gwa kukozesa komptyuta.\nWakoma ddi okulya ne famire yo Ssekukkulu?\nTakisi esse 2 e Lugazi\nNnyinza okuba nga nafuna akawuka ka siriimu?\nAkakiiko ka NRM katemye mu babaka ba Buganda


Bukedde Online - Baminisita ba Mugabe ababbye babasibye ku njegere\nBaminisita ba Mugabe ababbye babasibye ku njegere\nEbya Mugabe bibi! Atwalibwa mu kkooti lwa...\nNorth Korea eraze ebifo by’egenda okusaanyaawo:...\nAbadde Minisita w’Ebyensimbi, Ignatius Chombo ye musajja wa Mugabe ow’okulusegere asoose okusimbibwa mu kkooti olw’ebyobugagga ebiwuniikiriza by’alina nga bibalirirwamu ssente ezisoba mu ddoola obukadde 500 (mu za Uganda obuwumbi nga 1,800) omuntu omu yekka!\nEmu ku nnyumba za Chombo abadde minisita w’ebyensimbi eyakwatiddwa. Mu katono, Chombo ne mukazi we.\nGAVUMENTI ya Zimbabwe empya etandikidde mu ggiya okukwata n’okuggalira abamu ku baminisita ne basajja ba Mugabe ab’oku lusegere ababadde mmo mu kulya enguzi n’okwegaggawaza ku nsimbi ey’omuwi w’omusolo.\nAbadde Minisita w’Ebyensimbi, Ignatius Chombo ye musajja wa Mugabe ow’okulusegere asoose okusimbibwa mu kkooti olw’ebyobugagga ebiwuniikiriza by’alina nga bibalirirwamu ssente ezisoba mu ddoola obukadde 500 (mu za Uganda obuwumbi nga 1,800) omuntu omu yekka.\nChombo y’omu ku bammemba b’akabinja aka G40 aka Bannabyabufuzi mu gavumenti ne mu kibiina kya ZANU PF ababadde balya Mugabe mu ngalo Bannamagye be baayogeddeko ng’abamenyi b’amateeka ababadde beebunguludde Mugabe era nga bawagira mukazi we Grace Mugabe okumuddira mu bigere.\nAmagye g’amusanze n’ensimbi mu mpeke eziwera obukadde bwa ddoola kkumi!\nMu za Uganda bwe obuwumbi 36 b’eddu ng’azirina awo alyako n’okugulako ebikozesebwa awaka!\nYasimbiddwa mu kkooti n’abamu ku babadde bakulira ettabi ly’Abavubuka ba ZANU PF youth Wing okuli; Kudzanai Chipanga ne Innocent Hamandishe ne baggulwako emisango egy’obuli bwenguzi n’okweyambisa obubi ebifo byabwe mu gavumenti.\nChombo y’omu ku baminisita ba Mugabe abasooka okukwatibwa ng’amagye gaakawamba obuyinza mu Zimbabwe nga yakwatibwa ne baminisita abalala okuli; owa Gavumenti Ezeebitundu Saviour Kasukawere, Polof. Jonathan Moyo abadde ow’Ebyenjigiriza ebya waggulu ne Tekinologiya ne Minisita w’Ebyabuvuka Patrick Zhuwao ng’ono abadde ayita Mugabe kojja.\nWabula Zhuwao, Kasukawere ne Polof. Moyo oluvannyuma baabinyise mu nsuwa ne baddukira e South Afrika wiiki ewedde amagye bwe gaabayimbudde nga bwebongera okunoonyerezebwako.\nEbimu ku by’obugagga bya Chombo kuliko Yiika z’ettaka ezisoba mu 30,000. Ffaamu gaggadde 45, amayumba agasulwamu 89 mu bibuga eby’enjawulo mu Zimbabwe ne mu South Afrika, emmotoka ez’obwannanyini 340 okuli eza buyonjo, ez’ebyobusuubuzi nga bbaasi, Tuleera, Loole, Tulakita , gattako ne Pikipiki 1,040 ezisaabaza abantu.\nKu bino kw’aogatta amakampuni 13 agali mu bizinensi ez’amasimu, eby’obulimi, okusuubula ebweru w’eggwanga n’ebirala wamu nga zino abadde azeeyambisa okutunda n’okuguza gavumenti ebikozesebwa n’ayoola ssente empya n’enkadde.\nKkooti mu kibuga Harare eyatudde ku Lwomukaaga yasindise Chombo ku Limanda okutuuka enkya ku Mmande wabula Chombo yeemulugunyizza nti amagye gaamutulugunyizza nnyo ebbanga erya wiiki bbiri z’amaze mu kaduukulu k’amagye.\nAbantu abasoba mu 150 be baakwatiddwa amagye mu kikwekweto ekyatuumiddwa ‘Operation restore Legacy ‘ ekyaduumiddwa ekulira amagye ga Zimbabwe Gen. Constatino Chiwenga.\nOkuwulira emisango gya 'Togikwato' e Mbale kutandise na bbugumu\nEngeri amagye gye geddizza obuyinza e Zimbabwe Mugabe ne mukazi we ne baggalirwa mu nnyumba\nAduumira Poliisi e Zimbabwe ne baminisita 2 baggaliddwa


Bukedde Online - Eyanfunyisa olubuto nga nsoma yangalabanja\nNZE Winnie Nassiwa. Mbeera Makindye kyokka nzaalibwa Butambala. E Butambala navaayo mu 2003 ne nzija mu Kampala okusobola okweyongerayo mu maaso n'emisomo gyange wabula we natuukira mu S3 nga mu kunyirira nkirako ekinya.\nEno y'ensonga lwaki abasajja abandabangako ng'amalusu bamira muganda.\nMu bano mwe mwali n'omuvubuka omu eyali omutunzi w'edduuka okumpi n'ewaffe eyannemerako.\nOno yantoneranga ebyokulya n'okunywa omwali sswiiti, keeki, sooda n'ebirala wamma ne nsiima bya nsusso.\nEbyava mu bino gwali mukwano omuzito gwe twasitula ne mwanamulenzi ono. Oluvannyuma lw'akaseera nneesanga ng'antisse olubuto.\nAbasomesa bwe bandaba mu mbeera eno bansaba okutwala bazadde bange era bwe batyo ne bangobera mu maaso gaabwe.\nOlw'okuba maama teyalina busobozi bunkuuma, yakkiriza okunfumbiza ewa nnyini lubuto.\nWabula okumanya abasajja si bangu, olwatuuka ewuwe n'atandika okungalabanja n'obutandabawo ng'enjogera y'ennaku zino bw'eri.\nTeyabeerangawo ku lwange ate nga n'obuyambi bw'ampa n'omwana wange tebumatiza.\nEkiseera kyatuuka ne ndaba nga sikyasobola bulamu bwa kwejjusa buli bbanga kwe kumuviira ne ntandika obulamu obupya.\nMu kiseera kino ntandise okulowooza ku ky'okufunayo munnange anandabirira mu ngeri ematiza nnyongere n'okuzaala ku baana. Ndi ku ssimu:0750665031.\nJingo Sho awonye Honda ganyegenya\nOmuyimbi Eddie Yawe aggaliddwa ku musango gw'ebyuma\nChameleone asazizzaamu olugendo lwa Karamagi eyayokerwa ewuwe


Ab'eNakifuma bawonye okunywa amazzi mu bidiba, babasimidde Nayikonto ez'omulembe - Watchdog Uganda\nAb’eNakifuma bawonye okunywa amazzi mu bidiba, babasimidde Nayikonto ez’omulembe\nABATUUZE mu Ssaza lye Nakifuma mu Disitulikiti ye Mukono bafunye akaseko ku matama oluvanyuma lw’okumala ebbanga eddene nga bakaaba amazzi amayonjo mu kitundu kyabwe.\nEkitundu kye Nakifuma naddala ebitundu bye byalo bikosebwa nnyo ebbula lya mazzi mu kiseera ky’omusana nga kino kye kyawaliriza ab’ekitongole kya Ssimbwa Kaggwa Foundation okutandika okubasimira Nayikonto okusobola okubataasa ku kizibu kino.\nKuluno abatuuze b’okukyalo Kiyagi ekisangibwa mu gombolola ye kimenyedde be bamu ku baasoose okuganyulwa mu ntekateeka ye kitongole bwe baafunye Nayikonto ezimbiddwa obulungi.\nAkulira ekitongole kya Ssimbwa Kaggwa Foundation Omulangira Fred Ssimbwa yagambye nti nga ekitongole balina entekateeka nnene okwongera okugaziya omulimu gw’okubunyisa amazzi mu magombolola 7 agakola essaza lye Nakifuma.\nYagambye nti balina emirimu mingi gye bagenda okukola mu bantu, nti naye basazeewo basokere ku mazzi kubanga abantu bangi babadde bakaaba olw’okunywa amazzi amakyafu ekibadde kilessewo okutya mu mbeera zaabwe ez’obulamu.\nBanaffe abayisiramu be Kiyagi wamu ne kyalo kyonna week eno tumaliriza omulimu gwa Nayikonto yammwe nga bwe mwatusaba Amazzi bwebulamu.\nNabatuuze be byalo bino wamanga tujja Mawotto,Kitunku,Kasana, Nakibano, Kalangaalo, Nalubabwe, Nabalanga, Mangira ssaawa yonna emirimu gitandika” Ssimbwa bwe yagambye.


By Benjamin Ssebaggala Kizito Musoke\nPoliisi yategeezezza nti yakutte Charles Rwomushana oluvannyuma lw’okuzuula nti y’ali emabega w’ekifaananyi ekyo poliisi ky’egamba nti si kya Aine kubanga Aine, alowoozebwa nti akyali mulamu era anoonyezebwa.\nBya BENJAMI N SSEBAGGALA ne Kizito Musoke\nEyali mbega mu ofiisi ya Pulezidenti akwatiddwa nga kigambibwa nti ye yapanze n’okusaasaanya ekifaananyi ky’omulambo oguteeberezebwa okuba ogwa Christopher Aine akulira ebyokwerinda bya Amama Mbabazi.\nAine avunaanibwa okukuba abaserikale bwe yawerekera Mbabazi e Jinja mu September wa 2015.\nAvunaanibwa n’ebigambibwa nti yakuba abawagizi ba NRM e Ntungamo. Okuva lwe yabula poliisi yassaawo obukadde 20 eri oyo yenna anaagiraga Aine.\nWiiki eno waliwo ekifaananyi ky’omulambo ekyafulumye nga kigambibwa nti gwa Aine. Omwogezi wa poliisi, Fred Enanga yagambye nti, Rwomushana bwe yafuna ekifaananyi ekyo n’atandikirawo okukisaasaanya ku mikutu gya kompyuta.\nRwomushana yakankanya Makerere mu myaka gye 90, bwe yamala okusoma mu Mbarara High School n’atandikawo ku Yunivasite ekibiina ky’abayizi abeeyita abanaku oba abankuseere. Yafuna ettutumu n’alondebwa okukulembera abayizi mu 1992-93.\nMu 1994 yeesimbawo okukiikirira Rujumbura mu lukiiko olwakola konsitityusoni ng’avuganya Jim Muhwezi mu kiseera ekyo eyali ow’amaanyi ennyo mu Gavumenti. Muhwezi yawangula.\nMuseveni yamulonda okubeera omubaka wa Gavumenti e Pader gye yava n’azzibwa mu kitongole ekikessi ekya ISO ng’avunaanyizibwa ku byobufuzi. Mwogezi nnyo atava ku leediyo, kyokka okuva lwe yaggyibwa mu ISO akolokota nnyo Gavumenti n’okwanika obunafu bwayo.\nEggulo ku Lwomukaaga, Minisita w’ensonga z’omunda, Rose Akol yatuuzizza olukuhhaana lwa bannamawulire n’agamba nti omulambo ogwalabise si gwa Aine.\nYabuuziddwa lwaki bamutaddeko obukadde 20 n’agamba nti Aine mukulu nnyo mu nkambi ya Mbabazi ate ekiseera kye tulimu kya kampeyini, bw’atassibwako maanyi kumufuna ensonga eno ejja kukozesebwa mu byobufuzi.\nN’alabula abantu obutayingizaamu byabufuzi bawe poliisi omukisa ekole ogw’okumunoonya. Maama wa Aine, Nnaalongo Namuleme ow’e Semuto mu Katale Zooni yeebazizza poliisi olwa kaweefube w’okunoonya Aine.\nAsabye be kikwatako bamutegeeze ekituufu ekiriwo akkakkane omwoyo.\n“Ebikwata ku mwana wange mpulira biwulire teri avuddeyo kumbuulira kituufu. Omwoyo gunnuma olw’omwana wange”, bwe yategeezezza Bukedde.\nYasembye okuwuliziganya ne Aine ku lunaku lwe yabadde alina okweyanjula ku kkooti e Jinja ku misango gy’okukuba Abapoliisi. Ku olwo yakeera kumukubira ssimu ne boogera.\n“Nazzeemu okumulaba mu bifaananyi ku mawulire ng’ali Ntungamo awaabadde abaalwanye. Ekinneewuunyisa kwe kumuteekako ssente obukadde 20 nti bamunoonya, atalina mmundu!\nAtali nti yatta muntu kiki ekimuteekesaako amaanyi ago gonna” bwe yewuunyizza. Aine yaggyibwa awaka e Kyanja abantu abaali mu mmotoka Super Custom. Kyasooka kulowoozebwa nti poliisi y’emukutte ate oluvannyuma ne poliisi n’eteekawo obukadde 20 eri amanyi gy’ali.\nNnaalongo yatuuse Aine waabadde apangisa e Kyanja, baliraanwa ne bamutegeeza nti ennaku ezaakulembedde okubula waliwo kabangali ya poliisi ebadde ejja n’esimba okumpi ne waasula ng’eriko abaserikale abali mu byambalo bya poliisi. Waliwo endala eya buyonjo ebadde ejja awaka ng’erimu abambadde engoye ezaabulijjo.\n“Abaana abo okuva kitaabwe Lt Col Julius Aine lwe yafa mu 1993, nze mbadde mbalabirira. Aine nnamuzaala November 14, 1982.\nPulezidenti yeeyama okubalabirira era Gen. Salim Saleh y’abadde abaweerera n’okubajjanja naye mu kiseera kino mbadde sinnaba kumuwuliza. Aine yafuna akabenje mu 2013 n’amala mu kkoma kumpi emyezi esatu..\nNeeraliikirira kubanga obulamu butono. Aine alina omwana omu ekiseera kino yagenze ne nnyina mu kyalo”, bwe yategeezezza.\nMWANNYINA OMULALA AYOGEDDE:\nBirabwa Ntege mwannyina wa Aine gwe twasanze ewa nnyina e Semuto yagambye nti baagala kumanya kituufu oba mulamu bamanye gy’ali oba mufu bamuziike.